text:
ISAHLUKO SESISHIYAGALOLUNYE
Wenza Ngokukhalipha
1-3. (a) Inhlekelele yafika kanjani phezu kwendlu ka-Abhigayili? (b) Yini esizoyifunda ngalo mama omangalisayo?
U-ABHIGAYILI wabona ukwesaba emehlweni ensizwa ethile. Yayethukile—kube kufanele. Kukhona okwakusina kubajeqeza. Ngaso leso sikhathi, amabutho angu-400 ayesendleleni, ezimisele ukubulala bonke abesilisa bendlu kaNabali, umyeni ka-Abhigayili. Kungani?
2 Uchuku lwaluqalwe uNabali. Wayenze isenzo sonya futhi wadelela, njengokuvamile. Nokho, kulokhu wayethinte abangathintwa—umkhuzi oyisilomo webutho elithembekile neliqeqeshwe kahle. Enye insizwa eyisisebenzi sikaNabali, mhlawumbe engumalusi, yaya ku-Abhigayili inethemba lokuthi uzoqhamuka necebo lokubasindisa. Kodwa owesifazane oyedwa wayengamelana kanjani nebutho?
Owesifazane oyedwa wayengamelana kanjani nebutho?
3 Okokuqala, ake sifunde okwengeziwe ngalo mama omangalisayo. Wayengubani u-Abhigayili? Yayiqale kanjani le nhlekelele? Futhi yini esingayifunda esibonelweni sakhe sokholo?
“Wayemuhle Ngokukhalipha Futhi Enesimo Esihle Somzimba”
4. Wayeyindoda enjani uNabali?
4 U-Abhigayili noNabali babengafanelene. UNabali wayethole umfazi uqobo lwakhe, kanti u-Abhigayili yena wazithola eshade nomuntu onobuntu obubi ngendlela exakile. Yiqiniso, le ndoda yayinemali. Ngenxa yalokho yayizibheka njengebaluleke kakhulu, kodwa abanye babeyibheka kanjani? Kunganzima ukuthola umuntu eBhayibhelini okukhulunywa ngaye kabi njengalo. Kwagama lakhe lisho ukuthi “Ukungabi nangqondo,” noma “Ukuba isiphukuphuku.” Ingabe abazali bakhe bametha lelo gama lapho ezalwa, noma yigama eliyisigcono elamnamathela kamuva? Noma ngabe ikuphi, waziphatha ngendlela evumelana negama lakhe. UNabali “wayenokhahlo nemikhuba emibi.” Wayeyibhoklolo, eyisidakwa, esatshwa kakhulu futhi engathandwa.—1 Sam. 25:2, 3, 17, 21, 25.
5, 6. (a) Ucabanga ukuthi yiziphi izimfanelo zika-Abhigayili ezazikhanga kakhulu? (b) Mhlawumbe kungani u-Abhigayili ashada nendoda engelusizo lwalutho kangaka?
5 U-Abhigayili wayehluke ngokuphelele kuNabali. Igama lakhe lisho ukuthi “Ubaba Uzenze Wajabula.” Obaba abaningi bayaziqhayisa ngokuba nendodakazi enhle, kodwa ubaba ohlakaniphile ujatshuliswa kakhulu ukubona ubuhle bangaphakathi endodakazini yakhe. Ngokuvamile umuntu obusiswe ngobuhle bangaphandle akasiboni isidingo sokwakha izimfanelo ezinjengokukhalipha, ukuhlakanipha, isibindi noma ukholo. Kwakungenjalo ngo-Abhigayili. IBhayibheli liyamtusa ngokukhalipha kwakhe nangobuhle bakhe.—Funda eyoku-1 Samuweli 25:3.
6 Abanye namuhla bangase bazibuze ukuthi kungani intokazi ehlakaniphe kangaka yashada nendoda engelusizo lwalutho kanje. Khumbula, imishado eminingi ezikhathini zeBhayibheli yayihlelwa abazali. Uma bengayihlelanga, kwakusabaluleke kakhulu ukuba bavume ukuba lezo zingane zishade. Ingabe abazali baka-Abhigayili bawuvumela lo mshado, mhlawumbe baze bawuhlela, ngoba bethanda umcebo kaNabali noma ubukhulu bakhe? Ingabe babecindezelwe ubumpofu? Kunoma yikuphi, imali kaNabali ayimenzanga umyeni ofanelekayo.
7. (a) Yini abazali namuhla okufanele bayigweme uma befuna ukufundisa izingane zabo umbono omuhle ngomshado? (b) Yini u-Abhigayili ayezimisele ukuyenza?
7 Abazali abahlakaniphile bafundisa ngokucophelela izingane zabo umbono omuhle ngomshado. Abazikhuthazi izingane zabo ukuba zishadele imali noma bazicindezele ukuba ziqale ukuqomisana zisencane kakhulu ukuba zingathwala izindima nemithwalo yemfanelo yabantu abadala. (1 Kor. 7:36) Nokho, kwase kwephuze kakhulu ngo-Abhigayili ukuba acabange ngezinto ezinjalo. Noma ngabe sasiyini isizathu, wayeseshadile noNabali futhi wayezimisele ukuwenza uphumelele lo mshado owawungajabulisi.
‘Yaklabalasa Izethuka’
8. Wayethuke bani uNabali, futhi kungani ungathi lokho kwakungekona neze ukuhlakanipha?
8 UNabali wayesanda kwenza isimo sika-Abhigayili saba nzima kunanini ngaphambili. Le ndoda ayeyithukile kwakunguDavide uqobo lwakhe. UDavide wayeyinceku kaJehova ethembekile eyayigcotshwe uSamuweli umprofethi, embula uDavide njengokhethwe uNkulunkulu ukuba abe inkosi esikhundleni sikaSawule. (1 Sam. 16:1, 2, 11-13) Lapho ebalekela iNkosi uSawule eyayinomona futhi ifuna ukumbulala, uDavide wahlala ehlane namabutho akhe athembekile angu-600.
9, 10. (a) UDavide namadoda akhe babedonsa kanzima ukuze baphile ngaphansi kwaziphi izimo? (b) Kungani uNabali kwakufanele akwazise okwakwenziwe uDavide namadoda akhe? (Bheka nombhalo waphansi wesigaba 10.)
9 UNabali wayehlala eMawoni kodwa esebenza eduze kweKarmeli futhi kungenzeka wayenomhlaba lapho. * Leyo mizi yayingasezinkangala ezinotshani ezifanelekela ukufuya izimvu. UNabali wayenezingu-3 000. Nokho, indawo ezungezile yayiyihlane. Eningizimu kwakunehlane elikhulu lasePharanu. Empumalanga, indlela eya oLwandle LukaSawoti yayidlula endaweni ewugwadule egcwele izigodi nemihume. Kulezi zifunda uDavide namadoda akhe babedonsa kanzima ukuze baphile, akungabazeki ukuthi babezingela ukuze bathole ukudla futhi bebhekene nobunzima obuningi. Babeye banqwamane nezinsizwa ezazisebenza njengabelusi bakaNabali oyisicebi.
10 Lawo masosha asebenza kanzima abaphatha kanjani abelusi? Kwakuyoba lula ngawo ukuba adamane entshontsha izimvu, kodwa awakwenzanga lokho. Kunalokho, aba njengodonga nxazonke zomhlambi kaNabali nezinceku zakhe. (Funda eyoku-1 Samuweli 25:15, 16.) Izimvu nabelusi babebhekana nezingozi eziningi. Izilwane zasendle zaziningi, futhi umngcele oseningizimu wakwa-Israyeli wawuseduze kangangokuba amaviyo abaphangi bakwamanye amazwe namasela ayehlasela njalo. *
11, 12. (a) UDavide walibonisa kanjani ikhono lokungacunuli nenhlonipho emyalezweni wakhe kuNabali? (b) Yini eyayingalungile ngendlela uNabali asabela ngayo emyalezweni kaDavide?
11 Kumelwe ukuba kwakunzima ukugcina wonke lawo madoda enokudla ehlane. Ngakho ngelinye ilanga uDavide wathumela izithunywa eziyishumi kuNabali ukuba ziyocela usizo. UDavide wasikhetha ngokuhlakanipha lesi sikhathi. Kwakuyisikhathi sokujabula ngoba kwakugundwa izimvu, isikhathi abantu ababenza ngaso amadili futhi baphane. UDavide wawakhetha nangokucophelela amazwi akhe, wasebenzisa amazwi nezindlela zokukhuluma ezinenhlonipho. Waze wazibiza ngokuthi “indodana yakho uDavide,” mhlawumbe indlela yenhlonipho yokubonisa ukuthi wayemdala uNabali. Wasabela kanjani uNabali?—1 Sam. 25:5-8.
12 Wathukuthela wathelwa ngamanzi! ‘Waklabalasa wazethuka,’ insizwa echazwe ekuqaleni yasichaza ngaleyo ndlela isimo ku-Abhigayili. UNabali oncishanayo wakhononda kwezwakala ngesinkwa sakhe esiyigugu, amanzi nangenyama yakhe. Wajivaza uDavide wathi ungumuntu ongabalulekile futhi wamfanisa nenceku eyeqile. Umbono kaNabali kungenzeka ukuthi wawufana nokaSawule, owayezonda uDavide. Womabili la madoda ayengenawo umbono kaJehova. UNkulunkulu wayemthanda uDavide futhi akazange ambheke njengesigqila esiyisihlubuki, kodwa wambheka njengenkosi yakwa-Israyeli yesikhathi esizayo.—1 Sam. 25:10, 11, 14.
13. (a) UDavide waqale wasabela kanjani ekuthukweni uNabali? (b) Isimiso esilotshwe kuJakobe 1:20 sisifundisani ngokusabela kukaDavide?
13 Lapho izithunywa zibikela uDavide okwenzeka, wathukuthela. Waziyala: “Bhincani nonke izinkemba zenu!” Waphaka impi, wahola amadoda ayekanye nawo angu-400 bayohlasela. Wafunga ukuthi uzobulala bonke abesilisa bendlu kaNabali. (1 Sam. 25:12, 13, 21, 22) Intukuthelo kaDavide yayiqondakala, kodwa lokhu ayefuna ukukwenza kwakungalungile. IBhayibheli lithi: “Intukuthelo yomuntu ayikufezi ukulunga kukaNkulunkulu.” (Jak. 1:20) Noma kunjalo, u-Abhigayili wayezobasindisa kanjani abendlu yakhe?
“Makubusiswe Ukuba Nengqondo Kwakho”
14. (a) Kungayiphi indlela u-Abhigayili athatha isinyathelo sokuqala sokulungisa isenzo esingalungile sikaNabali? (b) Yisiphi isifundo esingasifunda emehlukweni phakathi kukaNabali no-Abhigayili? (Bheka nombhalo waphansi.)
14 Sesimbonile u-Abhigayili ethatha isinyathelo sokuqala sokulungisa lesi senzo esingalungile. Ngokungafani nomyeni wakhe uNabali, yena wazibonakalisa ekulungele ukulalela. Ngokuphathelene nokuyisa lolu daba kuNabali, inceku esencane yathi ngaye: ‘Ungumuntu ongelusizo lwalutho ngempela ukuba kungakhulunywa naye.’ * (1 Sam 25:17) Ngokudabukisayo, ukuzibona kukaNabali ebaluleke kakhulu kwamenza wangafuna ukulalela. Ukuzigqaja okunjalo kuvamile ngisho nanamuhla. Kodwa le nsizwa yayazi ukuthi u-Abhigayili uhlukile, cishe yingakho yaya kuye yamtshela ngale nkinga.
Ngokungafani noNabali, u-Abhigayili wayeyisilaleli esihle
15, 16. (a) U-Abhigayili wabonisa kanjani ukuthi wayenjengomfazi onekhono ochazwe encwadini yezAga? (b) Kungani okwenziwa u-Abhigayili kwakungekona ukudelela igunya elingokomthetho lomyeni wakhe?
15 U-Abhigayili wacabanga futhi wenza ngokushesha. Siyafunda: “Ngaso leso sikhathi u-Abhigayili washesha.” Izikhathi ezine kule ndaba sithola isenzo esifanayo esithi ‘ukushesha’ sisetshenziswe maqondana nalo wesifazane. Walungiselela uDavide namadoda ayekanye naye isipho somusa. Sasihlanganisa isinkwa, iwayini, izimvu, okusanhlamvu okugazingiwe, amaqebelengwane amagilebhisi omisiwe namaqebelengwane amakhiwane. Kusobala ukuthi u-Abhigayili wayekwazi kahle ayenakho endlini futhi eliphethe kahle ikhaya, njengowesifazane onekhono ochazwa kamuva encwadini yezAga. (IzAga 31:10-31) Wathumela ukudla kuqala nezinye zezinceku zakhe, wabe eselandela yedwa. Siyafunda: “Kodwa akashongo lutho kumyeni wakhe.”—1 Sam. 25:18, 19.
16 Ingabe lokhu kusho ukuthi u-Abhigayili wayevukela igunya lomyeni wakhe elingokomthetho? Cha; khumbula ukuthi uNabali wayenze okubi encekwini kaJehova egcotshiwe, isenzo esasingase siholele ekufeni kwamalungu amaningi endlu kaNabali angenacala. Ukube u-Abhigayili wehluleka ukwenza okuthile, ingabe wayengase abe umhlanganyeli ecaleni lomyeni wakhe? Kulesi simo, kwakumelwe abeke ukuthobela uNkulunkulu wakhe kuqala kunokuthobela umyeni wakhe.
17, 18. U-Abhigayili waya kanjani kuDavide, wathini, futhi yini eyenza amazwi akhe azwakala?
17 Kungakapheli sikhathi, u-Abhigayili wahlangana noDavide namadoda ayekanye naye. Waphinde washesha, manje esehla embongolweni yakhe, wayesekhothama phambi kukaDavide. (1 Sam. 25:20, 23) Wabe esethulula inhliziyo yakhe, enza isicelo esinamandla sokuba umyeni wakhe nabendlu yakhe baboniswe umusa. Yini eyenza amazwi akhe azwakala?
18 Wathatha icala walibeka kuye wayesecela uDavide ukuba amthethelele. Wavuma ukuthi umyeni wakhe wayengenangqondo njengoba negama lakhe lisho, mhlawumbe esikisela ukuthi kwakuyomehlisa isithunzi uDavide ukujezisa indoda enjalo. Wazwakalisa ukumethemba uDavide njengommeleli kaJehova, eqaphela ukuthi wayelwa “izimpi zikaJehova.” Wabonisa nokuthi wayesazi isithembiso sikaJehova maqondana noDavide nobukhosi, ngoba wathi: “UJehova ngokuqinisekile . . . uyokumisa njengomholi phezu kuka-Israyeli.” Ngaphezu kwalokho, wancenga uDavide ukuba angenzi noma yini eyayingamenza abe necala legazi noma kamuva eyoba “imbangela yokuyendayenda”—ngokusobala ebhekisela kunembeza okhathazekile. (Funda eyoku-1 Samuweli 25:24-31.) Yeka amazwi anomusa, athinta inhliziyo!
19. UDavide wasabela kanjani emazwini ka-Abhigayili, futhi kungani amtusa?
19 Wasabela kanjani-ke uDavide? Wakwamukela okwakulethwe u-Abhigayili wayesethi: “Makatuswe uJehova uNkulunkulu ka-Israyeli, okuthumele kulolu suku ukuba ungihlangabeze! Futhi makubusiswe ukuba nengqondo kwakho, ubusiswe nawe ongivimbele kulolu suku ukuba ngingangeni ecaleni legazi.” UDavide wamtusa ngokubonisa isibindi asheshe azomhlangabeza, futhi wavuma ukuthi wamnqanda wangaba necala legazi. Watshela u-Abhigayili: “Khuphukela endlini yakho ngokuthula,” wayesenezela ngokuthobeka: “Ngililalele izwi lakho.”—1 Sam. 25:32-35.
“Nansi Incekukazi Yakho”
20, 21. (a) Yini oyithola ituseka ngokuzimisela kuka-Abhigayili ukubuyela kumyeni wakhe? (b) U-Abhigayili wasibonisa kanjani isibindi nokukhalipha ngokukhetha isikhathi sokukhuluma noNabali?
20 Esehambile u-Abhigayili, wayelokhu ecabanga ngalokhu kuhlangana; futhi wawuqaphela umehluko phakathi kwaleya ndoda ethembekile nenomusa, nalesi sixhwanguxhwangu ayeshade naso. Kodwa akagxilanga kuleyo micabango. Siyafunda: “Kamuva u-Abhigayili wangena kuNabali.” Yebo, wabuyela kumyeni wakhe ezimisele kakhulu ukufeza indima yakhe ngangokusemandleni akhe njengomkakhe. Kwadingeka atshele uNabali ngesipho ayesinike uDavide namadoda ayekanye naye. Wayenelungelo lokwazi. Kwakumelwe amtshele nangengozi ayeyinqandile—ngaphambi kokuba ezwe ngayo kwenye indawo, okwakuyomhlazisa nakakhulu. Kodwa wayengeke amtshela ngaleso sikhathi. UNabali wayezitika edilini likaMkhipheni, edakwe ephelile.—1 Sam. 25:36.
21 U-Abhigayili waphinde wabonisa isibindi nokukhalipha, walinda kwaze kwaba sekuseni lapho utshwala sebusile. Wayezobe engasadakiwe okwakuyomenza amuzwe, kodwa kungenzeka nokuthi ulaka lwaluyobe lubhokile. Yize kunjalo, waya kuye wamtshela yonke indaba. Akungabazeki ukuthi wayelindele ukuba abhodle umlilo, mhlawumbe amkhahlameze. Kunalokho wamane wahlala lapho wanganyakaza.—1 Sam. 25:37.
22. Kwenzekani kuNabali, futhi yini esingayifunda ngazo zonke izimo zokuphathwa ngonya noma zokuhlukunyezwa kwasekhaya?
22 Kwakonakelephi kule ndoda? “Inhliziyo yakhe yafa ngaphakathi kuye, yena waba njengetshe.” Mhlawumbe wayeshaywe uhlobo oluthile lukanhlangothi. Ezinsukwini eziyishumi kamuva, wafa—engabulawa izizathu zempilo. Le ndaba iyasitshela: “UJehova wayesemshaya uNabali, wafa.” (1 Sam. 25:38) Leso senzo sokulunga sokubulawa kukaNabali saqeda umshado ka-Abhigayili owawusunesikhathi eside ungajabulisi. Nakuba uJehova engangeneli ngokubulala ngokuyisimangaliso namuhla, le ndaba iyisikhumbuzo esifanelekayo sokuthi akukho kuphathwa ngonya noma ukuhlukunyezwa kwasekhaya okumeqayo angakuboni. Ngesakhe isikhathi, uyobuletha ngaso sonke isikhathi ubulungisa.—Funda uLuka 8:17.
23. Yiziphi izibusiso ezengeziwe ezatholwa u-Abhigayili, futhi wabonisa kanjani ukuthi ithuba ayelitholile alimshintshanga?
23 Ngaphandle kokukhululwa emshadweni ongajabulisi, u-Abhigayili wayesalindelwe esinye isibusiso. Lapho uDavide ezwa ngokufa kukaNabali, wathumela izithunywa ukuba ziyomcelela umshado. U-Abhigayili wathi: “Nansi incekukazi yakho ukuba ibe incekukazi egeza izinyawo zezinceku zenkosi yami.” Kusobala ukuthi akashintshanga ngoba esethole ithuba lokuba umkaDavide; waze wathi uzoba incekukazi yezinceku zakhe! Siphinde sifunde ngokushesha kwakhe, kulokhu eselungiselela ukuya kuDavide.—1 Sam. 25:39-42.
24. U-Abhigayili wabhekana naziphi izinselele ekuphileni kwakhe okusha, kodwa umyeni wakhe noNkulunkulu wakhe babembheka kanjani?
24 Lokhu kwakungesona isiphetho esingenazinkinga; ukuphila kuka-Abhigayili noDavide kwakungeke kuhlale kulula. UDavide wayeseshadile kakade no-Ahinohama, futhi nakuba uNkulunkulu ayesivumela isithembu, ngokuqinisekile sasibalethela izinselele abesifazane abathembekile ngalezo zinsuku. Futhi uDavide wayengakabi inkosi ngaleso sikhathi; kwakuzoba nezithiyo nobunzima ayezobhekana nabo ngaphambi kokuba akhonze uJehova njengenkosi. Kodwa njengoba u-Abhigayili ayesiza futhi esekela uDavide waze wamzalela ingane, wayazi ukuthi unomyeni owayemazisa futhi emvikela. Wake wamophula ngisho nakubathumbi! (1 Sam. 30:1-19) Ngaleyo ndlela uDavide walingisa uJehova uNkulunkulu, othanda futhi azise abesifazane abanjalo abakhaliphile, abanesibindi nabathembekile.
^ isig. 9 Lena kwakungeyona iNtaba iKarmeli edumile ekude enyakatho lapho umprofethi u-Eliya kamuva amelana khona nabaprofethi bakaBhali. (Bheka iSahluko 10.) Leli Karmeli laliwumuzi osemaphethelweni ehlane eliseningizimu.
^ isig. 10 Cishe uDavide waba nomuzwa wokuthi ukuvikela abanikazi bomhlaba bendawo nemihlambi yabo kwakuyinkonzo eya kuJehova uNkulunkulu. Ngalezo zinsuku, kwakuyinjongo kaJehova ukuba inzalo ka-Abrahama, u-Isaka noJakobe ihlale kuleyo ndawo. Ngakho ukuyivikela kubahlaseli nasemaviyweni abaphangi akwamanye amazwe kwakuwuhlobo oluthile lwenkonzo engcwele.
^ isig. 14 Inkulumo eyasetshenziswa yile nsizwa ngokwezwi nezwi isho “indodana yongelusizo lwalutho.” Ezinye izinguqulo zeBhayibheli zihumusha lo musho nangokuthi uNabali wayeyindoda ‘engalaleli muntu,’ ngakho isiphetho sasiwukuthi, “akusizi ukukhuluma naye.”


c: text/html

text:
Liyakhuphuka izinga lamalungiselelo emidlalo yalonyaka eyesigaba se Castle Premier Soccer League njalo ngoLwesithathu iqembu le Chicken Inn lidibane leqembu le Bantu Rovers emdlalweni wokuzwana amandla.
Amaqembu omdlalo wenguqu adlala kusigaba saphezulu ese Premier Soccer League asecolisisa amalungiselelo awokukhetha abadlali abazawamela kumidlalo yalonyaka yona ekhangelelwe ukuqala ekuqaleni kwenyanga kaMabasa njalo ekuseni iqembu le Chicken Inn linqobe ele Bantu Rovers nge 3 ka nya emdlalweni lo odlalelwe enkundleni yeLuveve.
Iqembu le Chicken Inn yilo eliphakamise isicoco ngomnyaka ka 2015 kodwa nyakenye liphutshe imidlalo yalo liphakathi laphakathi kwenkundla ngemva kokuba lithengise abadlali abambalwa ikanti lomqeqetshi uJoey Antipas wayasebenzela elizweni le South Africa ngemva kokuphatheka kwalo kumidlalo ye African Champions League.
Umqeqetshi wabonozinti weqembu leli uJulius Ndlovu uthi lonyaka bakhangelele ukuqhuba ngcono njengoba bengalahlekelwanga ngabadlali ekupheleni kwanyakenye.
“Inani elingamatshumi ayithoba minwe mbili ekhulwini ngabadlali ebesivele silabo nyakenye kuthi abalitshumi ekhulwini ngabavele kwamanye amaqembu kuthi elinye itshumi ekhulwini ngabadlali esibathethe kuqembu lethu labasakhulayo. Iqembu le Chicken Inn likhulu yikho ke lonyaka siyabe silwisa ukuphakamisa inkezo.”
Ngakwelinye icele iqembu le Bantu Rovers like lahlala iminyaka ethile lisenkangala lidlala kusigaba sika Division One ngemva kokuba lehluleke ukuhlala kuPSL okwemihla emibili eyadlulayo.
Umqeqetshi uAgent Sawu uthi loma kanjani lonyaka iqembu le Bantu Rovers lizasinda ekugunyulweni kusigaba saphezulu loba nje lizaqhubekisela phambili umkhuba walo wokudlalisa abadlali abasakhulayo.
“Amalungiselelo ethu ahamba kuhle, sesikuviki lesihlanu lamalungiselelo ethu njalo sesidlale lamaqembu amabili adlala kusigaba se PSL. Umkhuba walapha kuqembu le Bantu Rovers ngowokupha abafana abancane ithuba lokuba badlale njalo labo abafana kumele balibambe ngezandla zombili lelithuba. Lonyaka sizoncintisa ku PSL njalo kasiyindawo.”
Inhlanganiso ye Premier Soccer League ilaye ukuba amaqembu alethe amagama abadlali bawo balonyaka ekupheleni kwenyanga edluleyo kodwa amaqembu alakho ukwenza inguquko kulawo magama kungakafiki usuku lokucina lwenyanga kaMbimbitho njengoba kusaselabadlali abasadinga umsebenzi abangakavumelani lamaqembu.
Ngenxayalokho bakhona abanye abadlali ababonakale bedinga umsebenzi kuqembu le Bantu Rovers ekuseni abaphinde batholakala njalo sebedinga emini kuqembu leTsholotsho lona ebelidlala umdlalo wokuzwana amandla leqembu le Talen Vision enkundleni ye White City.

robotstxt: allowed

filter: keep


text:
INTSHA IYABUZA
Ngingasithola Kanjani Isikhathi Esengeziwe Sokulala?
IBhayibheli lithi: “
Kungcono ukuphumula okuncane kunomsebenzi onzima omningi nokulwela ukufica umoya.” (UmShumayeli 4:6) Uma ungazange ulale kahle, ngeke ukwazi ukusebenza kahle!
“Uma ngingalalanga ngokwanele, ingqondo ivele ime nsi. Ivele nje ingasebenzi!”
—URachel, oneminyaka engu-19.
“Ngawo-2:00 ntambama, ngivele ngikhathale ngifikelwe ubuthongo ngisaxoxa nomuntu!”—UKristine, oneminyaka engu-19.
Ingabe kudingeka uthole isikhathi esengeziwe sokulala? Nakhu abanye ontanga yakho abakwenzile.
Gwema ukulala ebusuku kakhulu. “
Bengilokhu ngizama ukusheshe ngilale,” kusho uCatherine oneminyaka engu-18.
Vala izingxoxo. URichard oneminyaka engu-21 uthi, “
Ngezinye izikhathi abangane bami bangishayela ucingo noma bangithumelele umyalezo ebusuku kakhulu,
kodwa muva nje sengiyakwazi ukuyivala ingxoxo ngilale.”
Ungazishintshashintshi izikhathi olala ngazo. UJennifer oneminyaka engu-20 uthi, “
Muva nje,
ngizama ukulala nokuvuka ngesikhathi esifanayo nsuku zonke.”
Indlela Yokuphumelela: Zama ukulala okungenani amahora angu-8 nsuku zonke.
Uyozuza kakhulu ngokuthatha izinyathelo ezimbalwa zokuthola isikhathi esengeziwe sokulala. Khumbula, ukuba nempilo enhle kuyokusiza ukuba ubukeke kangcono, uzizwe ungumqemane futhi usebenze kahle.
Ngokungafani nezinye izinto ekuphileni, ungakwazi ukwenza okuthile ngesimo sakho sempilo. U-Erin oneminyaka engu-19 uthi, “
Okusalayo,
impilo yakho isezandleni zomuntu oyedwa qha”


text:
Ukubuka Okwezwe
E-United States
Idolobha laseLos Angeles, eCalifornia, lihlele ukuba wonke amarobhothi acishe abe ngu-4 500 asebenze ngokuvumelana kuyo yonke indawo engamakhilomitha-skwele angu-1 215. Ngokwe-New York Times, iLos Angeles “ingumasipala wokuqala omkhulu emhlabeni ukwenza kanjalo.”
Amazwe Omhlaba
Ukuhlolwa kwezimo zempilo emhlabeni wonke kuye kwembula ukuthi inani labantu abakhuluphele ngokweqile liye lenyuka ngamaphesenti angu-82 phakathi kuka-1990 no-2010. Ukukhuluphala kakhulu kubulala abantu abayinani eliphindwe kathathu kunelalabo ababulawa yindlala
EMidway Island
Inyoni okuthiwa yi-Laysan albatross, okubikwa ukuthi “iyinyoni endala kunazo zonke kwezaziwayo eziphila endle,” iphinde yachamusela elinye ichwane. Indala kangakanani le nyoni? Yaqala ukufakwa uphawu ngo-1956 lapho okungenani yayiseneminyaka emihlanu ubudala, okwenza ukuthi manje ibe neminyaka engaphezu kuka-60. Kukho konke ukuphila kwayo, le nyoni isindize amakhilomitha aphakathi kwezigidi ezintathu kuya kwezine
ENingizimu Afrika
Olunye ucwaningo lusikisela ukuthi abesifazane baseNingizimu Afrika abayingxenye eyodwa kwezintathu bageza ngensipho futhi bagcobe nokhilimu ababenza babe mhlophe. Lezi zinto ezenza isikhumba sibe mhlophe ziyingozi, futhi emazweni amaningi azisavunyelwe. Ezinye zezingozi zokusebenzisa lezi zinto, izinhlobo ezihlukahlukene zomdlavuza, ukulimala kwezinso, ukucindezeleka kwengqondo, ukukhathazeka, ukuqubuka kanye nezibazi.


text:
I TACF (Tsholotsho Arts And Culture Festival) imema bonke abaphathi bamaqembu kanye nabo bonke abaculi abayinzalo noma izakhamizi zase Tsholotsho, emhlanganweni ozabakhona mhlaka 07 OCTOBER 2017 ngo :10:00 am.
Kababuye baphelele abantu emhlanganweni ozobanjelwa e Randburg epakini eku Republic & Main.
Akukhethelekile ukuthi ukuwuphi ukhakha wozokucula okudingakalayo nguwe uma uzazi ukuthi uku music and Arts industry.
Konke kumayelana nge Tsholotsho Festival 2017 ebanjwa minyaka yonke ekhaya eTsholotsho.
Ngolwazi oluthe xaxa xhumana nami kule number ye WhatsApp
0710268398
By TACF MANAGEMENT


text:
AbakwaSABC1, izolo bakhiphe isitatimende beqinisekisa ukuthi uBaby uzoba kwabalingisa kulo mdlalo kusukela ngonyaka ozayo.
Yize kungaveli ukuthi uzolingisa indawo kabani kodwa kuvele ukuthi baningi abalingisi abasha abazobonakala emdlalweni.
Ekhuluma neSolezwe izolo uBaby uthe kukhona izinto abangavumelekile ukuthi bakhulume ngazo okwamanje.
“Ngisacela nithinte ihhovisi ngalolu daba,” kusho uBaby.
Isitatimende siveze ukuthi ngoFebhuwari kuzoqala isizini entsha yoZalo oluthandwa ngabantu abaningi.
Isizini entsha kulindeleke ukuthi iqale ukushuthwa ngenyanga ezayo njengoba abalingisi besahlabe ikhefu.
UPepsi Pokane ongomunye wophrojusa uthe: “Kuzobonakala abalingisi abasha futhi abanye bayaziwa njengoba uBaby Cele ezoba yingxenye yomdlalo.”
Sekuyindaba eyaziwayo ukuthi uSihle Ndaba odlala indawo kaSmangele Maphumulo noLeleti Khumalo onguZandile “MaNzuza” Mdletshe bayashiya kuZalo.
USihle uzolingisa efilimini entsha eqoshelwa eThekwini ethi Love Lives Here.
Isitatimende asizange siyiphathe ekaSindi Dlathu naye okhonjwa kuZalo.
UBaby useke walingisa emidlalweni okubalwa kuyo iBackstage, Zabalaza, Saints and Sinners, Ring of Lies neminye.


text:
Usengundingasithebeni ohlukunyezwa yisoka nesihlobo salo
2017-03-12 18:32
Durban - Owesifazane waseMaphaya eJozini useqome ukulaxaza umuzi wakhe waphenduka undingasithebeni ngenxa yesibhaxu athe usithelwa yintombazane ehlobene nowesilisa abethandana naye behlala emzini owodwa.
ULina Nkosi ona-44 ukhala uyazithulisa ngesenzo semtombazane,21, athe ifike kuye isanuka ubisi, esiphenduke isilwane esifuna ukumsobozela.
Echaza uthe ingxabano isuswe wukuthi ukhuze le ntombazane ukuthi ibeke bededengu izimpahla zengane yayo ezinendle endlini.
"Ngabuza ukuthi ubani obeke indle endlini, ngakhuza ukuthi indle ayihlali nome yikuphi. Kwaba sengigadlile. Ivele yasho ukungiqeda ingibuza ukuthi ngayifunani, ingigagula ngegama ingisakaza ngetshe," kubalisa uNkosi.
OLUNYE UDABA:Uthole isibhaxu umfundi ovuse uthisha elele esikoleni
UNkosi uthe obeyisoka lakhe usemsabisa ngokumbulala ngoba ethi ngidlala ngengane kadadewabo. Uveze ukuthi ngenxa yokubona ukuthi akaphephile usekhethe ukulifulathela ikhaya lakhe, waphenduka umantuntanendishi.
Usethole isivikelo emaphoyiseni esivimba leli soka lakhe ukuba lingasondeli kuye, kubika iSolezwe.
UBhekumuzi Nkosi oyinduna kule ndawo uthe uyalwazi lolu daba lwabikwa kuye kodwa kuyamhlula ukuluxoxa ngenxa yokutho abanikazi balo, bagijima baye emaphoyiseni naseziMantshini.
"Sisazolukhuluma njengomndeni hhayi njengenduna ngoba into yezithandani kunzima ukuyingena, " kusho uNkosi.
- News24


text:
Funda Emfanekisweni Wamathalenta
“Enye wayinika amathalenta amahlanu, enye amabili, kanti enye elilodwa.”—MATHEWU 25:15.
1, 2. Kungani uJesu alandisa umzekeliso wamathalenta?
UJESU walandisa umzekeliso wamathalenta ukuze acacisele abalandeli bakhe abagcotshiwe umthwalo wemfanelo ababenawo. Kodwa lowo mzekeliso uthinta bonke abafundi bakaJesu. Ngakho, kungakhathaliseki ukuthi sinethemba lokuyophila ezulwini noma emhlabeni, kudingeka siyiqonde incazelo yalo mzekeliso.
2 UJesu wawulandisa nini lo mzekeliso? Kwakungesikhathi enikeza abafundi bakhe isibonakaliso esasiyobonisa ukuthi wayesebe iNkosi nokuthi isikhathi sokuphela sase siqalile. (Mathewu 24:3) Ngakho, umzekeliso wamathalenta uyingxenye yaleso sibonakaliso futhi ugcwaliseka esikhathini sethu.
3. Sifundani emizekelisweni ekuMathewu izahluko 24 no-25?
3 Ngesikhathi uJesu elandisa umzekeliso wamathalenta, walandisa neminye emithathu nayo eyingxenye yesibonakaliso sesikhathi sokuphela. Yonke le mizekeliso iveza izimfanelo ezithile abalandeli bakhe okumelwe babe nazo. Singafunda le mizekeliso kuMathewu 24:45 kuya ku-25:46. Umzekeliso wokuqala uphathelene nenceku ethembekile, iqembu elincane labagcotshiweyo abanomthwalo wemfanelo wokufundisa abantu bakaJehova. Kudingeka ibe ethembekile neqondayo. * (Bheka umbhalo waphansi.) Umzekeliso olandelayo uphathelene nezintombi eziyishumi. Kuwo, uJesu waxwayisa bonke abagcotshiweyo ukuthi kwakuyodingeka babe abazilungiselele futhi bahlale belindile ngoba babengeke balwazi usuku noma ihora ayezofika ngalo. * (Bheka umbhalo waphansi.) Ngemva kwawo, uJesu walandisa umzekeliso wamathalenta ukuze afundise bonke abagcotshiweyo ukuthi kwakuyodingeka basebenze kanzima ekunakekeleni imithwalo yabo yemfanelo yobuKristu. UJesu wabe eselandisa nomfanekiso wezimvu nezimbuzi, ogxile kulabo ababeyoba nethemba lokuphila emhlabeni. Wagcizelela ukuthi kumelwe babe qotho futhi benze konke okusemandleni ukuze basize abafowabo bakaJesu abagcotshiwe. * (Bheka umbhalo waphansi.) Lesi sihloko sizonikeza incazelo yomzekeliso wamathalenta.
UMUNTU OTHILE UNIKA IZINCEKU ZAKHE IMALI ENINGI
4, 5. Ungubani umuntu osemzekelisweni, futhi liyini ithalenta?
4 Funda uMathewu 25:14-30. Emzekelisweni wamathalenta, uJesu wakhuluma ngomuntu owathatha uhambo. Emzekelisweni othi awufane, uJesu wakhuluma ngomuntu owathatha uhambo lokuyoba inkosi. * (Bheka umbhalo waphansi.) (Luka 19:12) Sekuyiminyaka eminingi izincwadi zethu zithi lo muntu okuyo yomibili le mizekeliso nguJesu, owaya ezulwini ngonyaka ka-33. Nokho, uJesu akazange abe iNkosi lapho nje efika ezulwini. Walinda kwaze kwaba ngo-1914, lapho izitha zakhe ‘zibekwa njengesenabelo sezinyawo zakhe.’—Hebheru 10:12, 13.
5 UJesu wathi umuntu osemzekelisweni wayenamathalenta angu-8. Kwakuyimali eningi leyo. * (Bheka umbhalo waphansi.) Ngaphambi kokuba ahambe, wayinika izinceku zakhe le mali. Wazitshela ukuba ziyisebenzise ukuze zimtholele imali eyengeziwe. Njengoba nje leyo mali yayiyigugu kakhulu kulo muntu, kunokuthile okwakuyigugu kakhulu kuJesu. Kuyini? Umsebenzi awenza ngesikhathi esemhlabeni.
“Phakamisani amehlo enu nibuke amasimu ukuthi asemhlophe alungele ukuvunwa”
6, 7. Ayini amathalenta?
6 Umsebenzi wokushumayela wawubaluleke kakhulu kuJesu. Ngenxa yokushumayela kwakhe, abaningi baba abafundi bakhe. (Funda uLuka 4:43.) Kodwa wayazi ukuthi kwakusenomsebenzi omningi okudingeka wenziwe nokuthi kunabantu abengeziwe ababeyokwamukela izindaba ezinhle. Eqinisweni, watshela abafundi bakhe: “Phakamisani amehlo enu nibuke amasimu ukuthi asemhlophe alungele ukuvunwa.” (Johane 4:35-38) Umlimi omuhle wayengeke ayishiye insimu esilungele ukuvunwa. UJesu wayenesimo sengqondo esifanayo. Ngakho, ngaphambi nje kokuba abuyele ezulwini, wayala abalandeli bakhe: “Ngakho-ke hambani niyokwenza . . . abafundi.” (Mathewu 28:18-20) Ngale ndlela, uJesu wayebanika ingcebo eyigugu, umthwalo wemfanelo obalulekile wokushumayela.—2 Korinte 4:7.
7 Njengomuntu owanika izinceku zakhe imali, uJesu wanika abalandeli bakhe abagcotshiwe umsebenzi wokwenza abafundi. (Mathewu 25:14) Ngakho amathalenta awumthwalo wemfanelo wokushumayela nokwenza abafundi.
8. Nakuba inceku ngayinye yathola imali engalingani neyezinye, yini inkosi eyayiyilindele?
8 UJesu wathi inkosi yanika inceku yokuqala amathalenta amahlanu, eyesibili yayinika amabili kwathi eyesithathu yayinika elilodwa. (Mathewu 25:15) Inkosi yanika inceku ngayinye imali engalingani neyezinye, kodwa yayilindele ukuba zonke zenze okusemandleni ukuze ziyitholele imali eyengeziwe. Ngokufanayo, uJesu wayelindele ukuba abalandeli bakhe abagcotshiwe benze okusemandleni abo emsebenzini wokushumayela. (Mathewu 22: 37; Kolose 3:23) NgePhentekoste langonyaka ka-33, abalandeli bakaJesu baqala ukwenza abantu bazo zonke izizwe abafundi. Lapho sifunda incwadi yeBhayibheli yezEnzo, kuyasicacela ukuthi basebenza kanzima. * (Bheka umbhalo waphansi.)—IzEnzo 6:7; 12:24; 19:20.
IZINCEKU ZISEBENZISA AMATHALENTA ESIKHATHINI SOKUPHELA
9. (a) Yini izinceku ezimbili ezithembekile ezayenza ngemali ezaziyinikiwe, futhi sifundani kulokho? (b) Yini okumelwe bayenze labo abanethemba lokuphila emhlabeni?
9 Izinceku zokuqala ezimbili, ezayisebenzisa kahle imali yenkosi yazo, zingabazalwane nodade abagcotshiwe abathembekile phakathi nesikhathi sokuphela. Ikakhulu kusukela ngo-1919, bebelokhu benza okusemandleni abo emsebenzini wokushumayela. Emzekelisweni, ngayinye yalezi zinceku ezimbili yathola imali engalingani neyenye, kodwa lokhu akusho ukuthi abagcotshiweyo abathembekile bangamaqembu amabili. Zombili lezi zinceku zasebenza kanzima futhi zathola imali ephindwe kabili. Kodwa ingabe abagcotshiweyo kuphela okumelwe basebenze kanzima emsebenzini wokushumayela nokufundisa? Cha. Umzekeliso kaJesu wezimvu nezimbuzi usifundisa ukuthi labo abanethemba lokuphila phakade emhlabeni kumelwe basize abafowabo bakaJesu abagcotshiwe emsebenzini wokushumayela futhi babe qotho kubo. Bakubheka njengelungelo ukubasiza. Yebo, abantu bakaJehova ‘bamhlambi munye,’ futhi bonke basebenza kanzima ekushumayeleni nasekwenzeni abafundi.—Johane 10:16.
10. Isiphi isici esisodwa sesibonakaliso esibonisa ukuthi siphila esikhathini sokuphela?
10 UJesu ulindele ukuba bonke abalandeli bakhe basebenze kanzima ukuze benze abafundi abengeziwe. Yilokho abafundi bakhe abakwenza ekhulwini lokuqala. Kulesi sikhathi sokuphela okugcwaliseka kuso umzekeliso kaJesu wamathalenta, ingabe abalandeli bakhe bayawenza lo msebenzi? Yebo, kuyaqala ukuba abantu abaningi kangaka bezwe izindaba ezinhle futhi babe abafundi! Ngenxa yomsebenzi wokuzikhandla owenziwa yibo bonke abalandeli bakaJesu, unyaka ngamunye kubhapathizwa amakhulu ezinkulungwane zabantu. Nabo bayahlanganyela kulo msebenzi wokushumayela. Wonke lo msebenzi nemiphumela emihle kubonisa ngokucacile ukuthi umsebenzi wokushumayela uyingxenye ebalulekile yesibonakaliso uJesu asinikeza sesikhathi sokuphela. Kumelwe ukuba uJesu ujabule ngezisebenzi zakhe!
IZOFIKA NINI INKOSI?
11. Sazi kanjani ukuthi uJesu uzofika phakathi nosizi olukhulu?
11 UJesu wathi: “Ngemva kwesikhathi eside inkosi yalezo zinceku yafika yalungisa izindaba nazo.” (Mathewu 25:19) INkosi, uJesu, izokwenza ngasekupheleni kosizi olukhulu lokhu. Sikwazi kanjani lokho? Esiprofethweni sakhe esikuMathewu izahluko 24 no-25, uJesu washo izikhathi eziningi ukuthi uyeza. Ngokwesibonelo, wathi abantu ‘bayobona iNdodana yomuntu iza iphezu kwamafu ezulu.’ Lokhu kubhekisela esikhathini uJesu ayokwahlulela ngaso abantu phakathi nosizi olukhulu. Wabuye waxwayisa abalandeli bakhe abaphila esikhathini sokuphela ukuba bahlale belindile. Wathi: “Anazi ukuthi iNkosi yenu iza ngaluphi usuku,” wathi futhi, “INdodana yomuntu iza ngehora eningalicabangi.” (Mathewu 24:30, 42, 44) Ngakho, nasemzekelisweni wamathalenta uJesu wayebhekisela esikhathini ayezofika ngaso ezokwahlulela abantu futhi abhubhise izwe likaSathane. *—Bheka umbhalo waphansi.
12, 13. (a) Inkosi ithini ezincekwini ezimbili, futhi ngani? (b) Abagcotshiweyo balubekwa nini uphawu okokugcina? (Bheka nebhokisi elithi “ Bafa Sebahlulelwe Njengabafanelekayo.”) (c) Labo abaye basekela abagcotshiweyo bayothola muphi umvuzo?
12 Lapho inkosi ibuya ohambweni lwayo, yathola ukuthi inceku eyayinikwe amathalenta amahlanu yayizuze amanye amahlanu neyayinikwe amabili yayizuze amanye amabili. Inkosi yathi encekwini ngayinye: “Wenze kahle, nceku enhle nethembekile! Wathembeka ezintweni ezimbalwa. Ngizokumisa phezu kwezinto eziningi.” (Mathewu 25:21, 23) Yini iNkosi, uJesu, ezoyenza lapho ifika esikhathini esizayo?
13 Ngaphambi nje kokuqala kosizi olukhulu, uNkulunkulu uyobonisa okokugcina ukuthi uyabamukela abagcotshiweyo abasebenza kanzima abayobe besesemhlabeni ngaleso sikhathi. Lokhu kuyoba ukubekwa kwabo uphawu kokugcina. (IsAmbulo 7:1-3) Khona-ke, ngaphambi kwe-Armagedoni, uJesu uyobanika umvuzo wabo wasezulwini. Kodwa kuthiwani ngalabo abanethemba lokuphila emhlabeni abaye basekela abagcotshiweyo emsebenzini wokushumayela? Bayobe bahlulelwe njengezimvu. Bayovuzwa ngokuphila emhlabeni ngesikhathi sokubusa koMbuso kaNkulunkulu.—Mathewu 25:34.
INCEKU EMBI NEVILAPHAYO
14, 15. Ingabe uJesu wayethi abagcotshiweyo abaningi babeyoba babi futhi bavilaphe? Chaza.
14 Umzekeliso ukhuluma nangenceku eyanikwa ithalenta elilodwa. Ayizange ilisebenzise ukuze itholele inkosi yayo imali eyengeziwe noma ilibeke ebhange ukuze libe nenzalo. Kunalokho, yayigqiba le mali. Inkosi yathi leyo nceku yayiyimbi futhi ivilapha. Yayiphuca ithalenta yalinika inceku yokuqala. Yabe isiyikhiphela ngaphandle “ebumnyameni,” lapho yakhala khona ilusizi.—Mathewu 25:24-30; Luka 19:22, 23.
15 Lapho uJesu ethi inceku eyodwa kwezintathu yayiyimbi futhi ivilapha, wayengasho ukuthi ingxenye eyodwa kwezintathu yabagcotshiweyo yayiyoba njengaleyo nceku. Lokhu sikwazi ngokuqhathanisa lo mzekeliso neminye emibili. Emzekelisweni wenceku ethembekile neqondayo, uJesu wakhuluma ngenceku embi eyashushisa ezinye izinceku. UJesu wayengasho ukuthi labo abayingxenye yenceku ethembekile neqondayo babeyoba babi. Kunalokho, wayexwayisa abagcotshiweyo ukuthi kwakungafanele babe njengenceku embi. Emzekelisweni wezintombi eziyishumi wakhuluma ngezintombi ezinhlanu eziyiziwula. Wayengasho ukuthi isigamu sabagcotshiweyo sasiyoba iziwula. Kunalokho, uJesu wayebaxwayisa ngalokho okwakuyokwenzeka uma bengazilungiseleli futhi bengahlali belindile. * (Bheka umbhalo waphansi.) Ngokufanayo, emzekelisweni wamathalenta, uJesu wayengasho ukuthi abaningi babagcotshiweyo phakathi nezinsuku zokugcina babeyoba babi futhi bavilaphe. Cha, wayexwayisa abagcotshiweyo ukuba bangabi njengenceku embi kodwa baqhubeke besebenza kanzima emsebenzini wokushumayela.—Mathewu 25:16.
UJesu uyobavuza bonke abafundi bakhe abasebenza kanzima emsebenzini wokushumayela
16. (a) Iziphi izifundo ezimbili esizifunda emzekelisweni wamathalenta? (b) Lesi sihloko sisisize kanjani ukuba siqonde umzekeliso wamathalenta? (Bheka ibhokisi elithi “ Kufanele Siwuqonde Kanjani Umzekeliso Wamathalenta?”)
16 Iziphi izifundo ezimbili esizifunda emzekelisweni wamathalenta? Esokuqala, uJesu wanika abafundi bakhe ingcebo eyigugu, umthwalo wemfanelo obalulekile wokushumayela nokwenza abafundi. Esesibili, uJesu ulindele ukuba sonke sisebenze kanzima emsebenzini wokushumayela. Uma sikhuthazela ngokwethembeka kulo msebenzi futhi siqhubeka silalela futhi siqotho kuJesu, singaqiniseka ukuthi uyosivuza.—Mathewu 25:21, 23, 34.
^ isig. 3 INqabayokulinda ka-July 15, 2013, amakhasi 21-22, izigaba 8-10, ichaza ukuthi ingubani inceku ethembekile neqondayo.
^ isig. 3 Isihloko esandulele kulo magazini sichaza ukuthi zingobani izintombi.
^ isig. 3 Umzekeliso wezimvu nezimbuzi uchazwe kuyi-Nqabayokulinda ka-October 15, 1995, amakhasi 23-28 nasesihlokweni esilandelayo kulo magazini owufundayo.
^ isig. 4 Bheka ibhokisi elithi “ Umzekeliso Wamathalenta Ufana Kanjani Nomzekeliso Womina?”
^ isig. 5 Ngesikhathi sikaJesu, ithalenta elilodwa lalilingana nomholo wesisebenzi weminyaka engu-20.
^ isig. 8 Ngemva nje kokufa kwabaphostoli, ukuhlubuka kwasakazekela kuwo wonke amabandla. Kwaphela amakhulu amaningi eminyaka kunokuncane kakhulu okwenziwayo emsebenzini wokushumayela. Kodwa umsebenzi wokushumayela wawuyoqala futhi phakathi nesikhathi ‘sokuvuna,’ noma sokuphela. (Mathewu 13:24-30, 36-43) Bheka INqabayokulinda ka-July 15, 2013, amakhasi 9-12.
^ isig. 15 Bheka isigaba 13 esihlokweni esithi, “Ingabe ‘Uyohlale Ulindile’?” esikulo magazini.


text:
Iminyaka Engu-70 YeSikole SaseGileyadi
Ngo-February 1, 1943, kwaqhutshwa ikilasi lokuqala lesikole esikhetheke ngempela enyakatho yeNew York. Leso sikole, manje esaziwa ngokuthi i-Watchtower Bible School of Gilead, siqeqeshe amadoda nabesifazane abangaphezu kuka-8 000 abavela kuzo zonke izingxenye zomhlaba.
UJonathan, osanda kuthweswa iziqu ekilasini laseGileyadi, uthi: “Imfundo esayithola, esekelwe eZwini likaNkulunkulu, izosisiza ukuba siphumelele ngokwengeziwe kunoma iluphi uhlobo lwensimu noma isiko.” Umkakhe, uMarnie, uyenezela: “Manje kunanini ngaphambili nginesifiso sokusiza abantu ukuba babone ukuthi ayikho indlela yokuphila engcono kunaleyo uMdali wethu afuna siphile ngayo. Ngiyaqiniseka ukuthi ukusiza abanye ukuba bazi uJehova kuzokwenza ukuphila kwabo kube ngcono.”
Isikole saseGileyadi sinikeza imfundo yamahhala yezinyanga ezinhlanu. Sigxila ekufundiseni ikakhulu ngeBhayibheli nasendleleni umsebenzi wokushumayela obaluleke ngayo. Injongo yalesi sikole iwukuba labo abaqeqeshwayo baqinise abantu bakaNkulunkulu futhi basize bonke ukuba bahlakulele izimfanelo ezingokomoya abazidingayo ukuze bamelane nezinkinga abahlangabezana nazo. Phakathi nesikole, abafundi baxoxa ngezimiso ezingokomBhalo ezibasiza ukuba baqinise obabo ubuhlobo noNkulunkulu wabo, uJehova.
Abashadile abaya esikoleni saseGileyadi kakade basuke sebeyizikhonzi zesikhathi esigcwele. Lapho bephothula, bangaphindela ezabelweni zabo noma banikezwe isabelo kwelinye izwe. Abanye babelwa ukuba basebenze kwelinye lamahhovisi egatsha angaphezu kuka-90 oFakazi BakaJehova. Iningi labo labelwa ukuyokhonza ezindaweni ezinabantu abaningi ukuze libe negalelo elikhulu emsebenzini wokushumayela.
ISikole SaseGileyadi saqale saqhutshelwa eKingdom Farm, eSouth Lansing, eNew York. Ngo-1961, sathuthela endlunkulu yomhlaba wonke yoFakazi BakaJehova eBrooklyn, eNew York. Kusukela ngo-1988[8] kuya ku-1995, saqhutshelwa e-Watchtower Farms, eWallkill, eNew York. Ngo-1995 sathuthelwa endaweni esiqhutshelwa kuyo manje, e-Watchtower Educational Center, ePatterson, eNew York. Ngo-March 2013, ikilasi laso le-134 lathweswa iziqu.
Sekuyiminyaka engu-70 labo abathweswa iziqu e-Watchtower Bible School of Gilead bezakhela umlando omuhle wokufakaza ngokwethembeka ngoJehova.


text:
Inga-kghani AboFakazi BakaJehova Bayakholelwa KuJesu?
Iye.
Siyakholelwa kuJesu owathi: “Mina ngiyindlela, neqiniso, nokuphila; akakho noyedwa ozakuya kuBaba ngaphandle kwami.” (Jwanisi 14:6) Sikholelwa bona uJesu weza ephasini avela ezulwini begodu wanikela ngokuphila kwakhe okupheleleko njengomhlatjelo wesihlengo. (Matewu 20:28) Ukufa nokuvuswa kwakhe kwakwenza kwakghoneka ngalabo abakholelwa kuye ukufumana ukuphila okuphakade. (Jwanisi 3:16) Godu sikholelwa nokuthi nje uJesu ubusa njengeKosi yomBuso kaZimu wezulwini, ozokuletha ukuthula kilo loke iphasi kungasikade. (IsAmbulo 11:15) Nokho, uJesu simqala ngendlela naye ngokwakhe ebekaziqala ngayo nakathi: ‘
UBaba mkhulu kunami.’ (Jwanisi 14:28) Yeke asimkhulekeli uJesu, njengombana singakholelwa ukuthi unguZimu uSomandla.


text:
Ubelethiswe ngomthungo obeskuphele ezine "eyiklabishi"
2016-06-08 18:28
Lisbon - Umama obesekuphele izinyanga ezine ehlonzwe njengomuntu "oseyiklabishi" ubelethe ingane esesimeni esikahle ngokwempilo esibhedlela iLisbon ePortugal.
Umnyango wezeMpilo waseLisbon uthi ingane yomfana inesisindo esingama-2.4kg ibelethwe ngoMsombuluko ngomthungo ngemuva kwamasonto angu-32.
OLUNYE UDABA: Owesifazane ubelethele ebhanoyini-Umbiko
Inhlangano yabezindaba ibike ukuthi owesifazane obneminyaka engu-37 ubudala wahlonzwa njengomuntu "oseyiklabishi" ngoFebhuwari kodwa odokotela baphetha ngokuthi umbungu usesimeni esikahle ngokwempilo.
Ikomidi lesibhedlela lithe ubaba wengane nomndeni walo wesifazane bavuma bonke ukuthi ingane ibelethiswe ngokomthungo, EWN.
- “Like” ikhasi lethu kuFacebook ukuze uthole izindaba ngolimi lwakho
- Landela IzindabaNews24 kuTwitter
- News 24


text:
Isahluko 19
1
UJehoshafati inkosi yakwaJuda wabuyela ngokuphila endlini yakhe eJerusalema.
2 UJehu, indodana kaHanani umboni, waphuma ukumhlangabeza, wathi enkosini uJehoshafati: “Usiza yini ababi, uthanda abamzondayo uJehova na? Ngalokho intukuthelo iphezu kwakho ivela kuJehova.
3 Nokho kufunyaniswa kuwe nezinto ezinhle, ngokuba ususile o-Ashera ezweni, wabhekisa inhliziyo yakho ukuba ifune uNkulunkulu.”
4 UJehoshafati wahlala eJerusalema, kepha wabuye waphuma, wahamba phakathi kwabantu, kusukela eBeri Sheba kuze kube sezintabeni, wababuyisela kuJehova uNkulunkulu wawoyise.
5 Wamisa abahluleli ezweni emizini yonke ebiyelweyo yakwaJuda, imizi ngemizi, wathi kubahluleli:
6 “Bhekani enikwenzayo, ngokuba anahluleleli umuntu kepha uNkulunkulu, onani ekwahluleleni.
7 Ngalokho ingebhe ngoJehova mayibe phezu kwenu; qaphelani nikwenze, ngokuba ukungalungi akukho kuJehova uNkulunkulu wethu, nokukhetha ubuso, nokwamukela umvuzo.”
8 Futhi uJehoshafati wamisa eJerusalema kumaLevi nakubapristi nasezinhlokweni zawoyise bakwa-Israyeli abokwahlulela kukaJehova nabombango. Sebebuyela eJerusalema,
9 wabayala wathi: “Niyakwenze njalo ngokumesaba uJehova, ngeqiniso nangenhliziyo epheleleyo.
10 Yonke imibango efika kini ivela kubafowenu abahlala emizini yabo phakathi kwegazi negazi, noma phakathi komthetho nomyalo, noma phakathi kwezimiso nezahlulelo, niyakubaxwayisa ngayo ukuba bangabi nacala kuJehova, nehlelwe yintukuthelo nina nabafowenu; yenzani njalo, aniyikuba nacala.
11 “Bheka, u-Amariya umpristi omkhulu uphezu kwenu kuzo zonke izindaba zikaJehova, noZebadiya indodana ka-Ishmayeli, umbusi wendlu yakwaJuda, kuzo zonke izindaba zenkosi; namaLevi ayakuba yizinduna ngaphambi kwenu. Yibani namandla ekwenzeni kwenu, uJehova uyakuba nabalungileyo.”


text:
Isahluko 3
1
Emva kwalezo zinto inkosi, u-Ahashiveroshi, yamenza mkhulu uHamani indodana kaHamedatha umAgagi, yamphakamisa, yamisa isihlalo sakhe phezu kwazo zonke izikhulu ezazinayo.
2 Zonke izinceku zenkosi ezazisesangweni lenkosi zakhothama, zakhuleka kuHamani, ngokuba inkosi iyale kanjalo ngaye. Kepha uMoridekayi akakhothamanga, kakhulekanga kuye.
3 Zase zithi izinceku zenkosi ezazisesangweni lenkosi kuMoridekayi: “Weqelani isiyalezo senkosi na?”
4 Kwathi zikhuluma kuye imihla ngemihla, engazilaleli, zamtshela uHamani ukuba zibone ukuthi amazwi kaMoridekayi ayakuma yini, ngokuba wayezitshelile ukuthi ungumJuda.
5 Lapho uHamani ebona ukuthi uMoridekayi akakhothamanga, kakhulekanga kuye, uHamani wagcwala ulaka.
6 Kwakudelelekile emehlweni akhe ukubeka izandla kuMoridekayi yedwa, ngokuba zase zimtshelile abantu bakaMoridekayi; ngalokho uHamani wafuna ukubulala bonke abaJuda ababe sembusweni wonke ka-Ahashiveroshi, isizwe sikaMoridekayi.
7 Ngenyanga yokuqala eyinyanga kaNisani ngomnyaka weshumi nambili wenkosi u-Ahashiveroshi benza iPhure eliyinkatho phambi kukaHamani imihla ngemihla izinyanga ngezinyanga, kwaze kwaba ngeyeshumi nambili eyinyanga ka-Adari.
8 UHamani wathi enkosini u-Ahashiveroshi: “Kukhona isizwe esithile esihlakazekile, sisakazekile phakathi kwabantu bezifunda zonke zombuso wakho; nemithetho yaso yahlukene neyezizwe zonke; futhi asigcini imithetho yenkosi; ngalokho akufanele ukuba inkosi isiyeke.
9 Uma kukuhle enkosini, makulotshwe ukuba sichithwe; ngiyakukhokhela amatalenta ayizinkulungwane eziyishumi esiliva ezandleni zabenza umsebenzi wenkosi, ayiswe esikhwameni senkosi.”
10 Inkosi yakhumula indandatho yayo esandleni sayo, yayinika uHamani indodana kaHamedatha umAgagi isitha sabaJuda.
11 Inkosi yathi kuHamani: “Isiliva liyanikwa wena, nesizwe futhi, ukuba wenze kuso okuhle emehlweni akho.”
12 Kwase kubizwa abalobi benkosi ngenyanga yokuqala ngosuku lweshumi nantathu lwayo, kwalotshwa njengakho konke uHamani ayala angakho othulasizwe benkosi, nababusi ababephethe izifunda ngezifunda, nezikhulu zezizwe ngezizwe, izifunda ngezifunda njengokubhala kwazo, nezizwe ngezizwe njengolimi lwazo; kwalotshwa egameni lenkosi u-Ahashiveroshi, kwanamathiselwa ngendandatho yenkosi.
13 Izincwadi zathunywa ngesandla sezigijimi ezifundeni zonke zenkosi ukuba kuchithwe, kubulawe, kubhujiswe abaJuda bonke, abasha nabadala, izingane nabesifazane, ngalusuku lunye, ngolweshumi nantathu lwenyanga yeshumi nambili eyinyanga ka-Adari, impahla yabo ibe yimpango.
14 Impinda yokulotshiweyo yanikwa ukuba ibe yisimemezelo ezifundeni zonke, kumenyezelwe kubantu bonke ukuba bazilungiselele lolo suku.
15 Izigijimi zashesha zahamba ngezwi lenkosi. Umthetho washaywa eShushani endlini yenkosi; inkosi noHamani bahlala phansi, baphuza, kepha umuzi waseShushani wakhungatheka.


text:
Ngeke izithambise iBafana - Igesund
2013-01-23 07:47
Durban - Umqeqeshi weBafana Bafana uGordon Igesund usephinde wagcizelela ekutheni ezakhe ngeke zitshengise kwesaba kanti futhi zizobhukula uma sezibhekene ne-Angola kowe-Africa Cup of Nations kusihlwa, kubika iKickOff.com.
Womabbili la maqembu azongena kulo mdlalo azi ukuthi uma elinye lingase linganqobi kusho ukuphela kwendlela kule midlalo.
Ayadingeka amaphuzu amathathu, u-Igesund uhlela ukwenza izinguquko agqugquzele nabadlali ukuthi badlale ngokuzimisela.
"Kuzoba ngumdlalo owehlukile lo, sizobekezela ukuze sithole imiphumela ezojabulisa izwe," kuqhuba u-Igesund.
Yize umqeqeshi kumcacele bha ukuthi ezakhe zizobe zidlala neqembu eliyingozi, kodwa ukhuthaza abafana bakhe ukuthi bangazithambisi eMoses Mabhida Stadium.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umama uphonse ingane ngewindi isuka esitezi sezi-9 kusha ibhilidi
2017-06-14 16:00
London – Abahlali basentshonalanga neKensington, nokuyilapho obekusha khona ibhilidi ubuhanguhangu enhlokodolobha yaseNgilandi, iLondon, bathi basashaqekile ngemuva kwalesi sigameko esenzeke ngoLwesithathu, kubika iHuffPost UK.
Ozibonele ngawakhe, uSamira Lamran, utshele iHuffPost UK ngesigameko lapho ebone khona umama ovele wakhetha ukuphonsa ingane yakhe phansi isuka esitezi sesi-9 ebhilidini iGrenfell Tower nalapho ibisilindwe ukunqakwa owesilisa obephansi.
Uthe: “Bekunokukhala okukhulu kanye nomuntu obekhombisa ukuthi kunowesifazane ewindini kanti ngenkathi ngibuka phezulu owesifazane obekhombisa ngokwesaba futhi ememeza, esebenzisa izandla zakhe, ngokukhuluma kwakhe ngomzimba, ukuthi ubesezojikijela ingane futhi usonge ingane yakhe ngalokho okubukeka njengeshidi noma u-blanket wabe esephonsa ingane encane ngaphandle kwewindi.
OLUNYE UDABA:BUKA: Ubumayemaye ibhilidi lisha ubuhanguhangu kunabantu phakathi
“Ilungu lomphakathi, owesilisa ugijimele phambili futhi wavele nje ngomlingo wayinqaka ingane ngesikhathi esifanele kwase isithunzi, ngicabanga ukuthi ngesikamama, saya emuva futhi lokho kube ngokokugcina esikubonile.
“Anginaso isiqiniseko sokuthi lo wesilisa wenzeni ngengane kodwa ingane ithathwe ngokuphepha.”
Omunye umhlali, igama lakhe okunguZara, uthe ubone owesifazane ephonsa umfanyana wakhe oneminyaka engu-5 ubudala, esuka ewindini lesitezi sesihlanu noma sesithupha.
Utshele iLBC radio: “Omunye wesifazene uphonse indodana yakhe ngaphandle kwewindi. Ngicabanga ukuthi ikahle. Ngicabanga ukuthi kungenzeka ukuthi ibe namathambo aphukile kanye nemihuzuko.
Uqhubekile: “Bekunomunye wesifazane obememeza ‘ingane yami, ingane yami, ngidinga ukuphumela ngaphandle, ngidinga ukuhlenga ingane yami.’
“Kodwa besizibukela nje phezulu. Besingakwazi kwenza lutho. Ayikho into ebesingayenza.”
- News 24


text:
Isahluko 1
1 UPawulu, obizelwe ngentando kaNkulunkulu ukuba abe ngumphostoli kaJesu Kristu, noSostene umzalwane,
2 kulo ibandla likaNkulunkulu eliseKorinte, kubo abangcwelisiwe kuKristu Jesu, ababiziweyo abangcwele, kanye nabo bonke abakhuleka egameni leNkosi yethu uJesu Kristu ezindaweni zonke, eyabo neyethu:
3 Makube kini umusa nokuthula okuvela kuNkulunkulu uBaba wethu naseNkosini uJesu Kristu.
4 Ngibonga uNkulunkulu wami ngesikhathi sonke ngani ngenxa yomusa kaNkulunkulu eniwuphiweyo kuKristu Jesu
5 ukuthi ezintweni zonke nicetshisiwe kuye, ekukhulumeni konke nasekwazini konke,
6 njengalokho ubufakazi ngoKristu baqiniswa kini,
7 ukuze ningasilalelwa nasinye isiphiwo somusa, nisahlalele ukwambulwa kweNkosi yethu uJesu Kristu,
8 yena oyakuniqinisa nani kuze kube sekupheleni, ningabi nacala ngosuku lweNkosi yethu uJesu Kristu.
9 Uthembekile uNkulunkulu, okungaye nabizelwa ekuhlanganyeleni neNdodana yakhe uJesu Kristu iNkosi yethu.
10 Kepha ngiyanincenga, bazalwane, ngegama leNkosi yethu uJesu Kristu ukuba nikhulume zwilinye nonke, kungabikho ukwahlukana phakathi kwenu, kodwa nipheleliswe emqondweni munye nasekuboneni kunye.
11 Ngokuba ngitsheliwe ngani bazalwane bami ngabendlu kaKlowe ukuthi kukhona ukuphikisana phakathi kwenu.
12 Ngisho lokhu ukuthi yilowo nalowo kini uthi: “Mina ngingokaPawulu”; “Mina ngingoka-Apholo”; “Mina ngingokaKhefase”; “Mina ngingokaKristu”.
13 UKristu wahlukanisiwe yini? UPawulu wabethelwa esiphambanweni ngenxa yenu na? Nabhapathizwa egameni likaPawulu na?
14 Ngibonga uNkulunkulu ngokuba ngingabhapathizanga muntu kini, kuphela oKrispu noGayu,
15 funa kube khona othi nabhapathizwa egameni lami.
16 Kodwa ngabhapathiza nabendlu kaStefana; ngaphandle kwalokho angazi ukuba ngabhapathiza omunye.
17 Ngokuba uKristu kangithumanga ukuba ngibhapathize, kepha ukuba ngishumayele ivangeli, kungabi ngokuhlakanipha kwamazwi, funa isiphambano sikaKristu senziwe ize.
18 Ngokuba izwi lesiphambano kwababhubhayo lingubuwula, kepha kithina esisindiswayo lingamandla kaNkulunkulu.
19 Ngokuba kulotshiwe ukuthi: “Ngiyakuchitha ukuhlakanipha kwabahlakaniphileyo, nokuqonda kwabaqondileyo ngikwenze ize.”
20 Siphi isazi na? Uphi umbhali na? Uphi umphikisi walesi sikhathi na? UNkulunkulu kakwenzanga kube yize ukuhlakanipha kwaleli zwe na?
21 Ngokuba njengalokho ekuhlakanipheni kukaNkulunkulu izwe alimazanga uNkulunkulu ngokuhlakanipha kwalo, kwaba kuhle kuNkulunkulu ukusindisa abakholwayo ngobuwula bentshumayelo.
22 Ngokuba abaJuda babiza izibonakaliso, namaGreki afuna ukuhlakanipha,
23 kepha thina sishumayela uKristu obethelwe esiphambanweni, isikhubekiso kubaJuda, ubuwula kubo abezizwe,
24 kepha kubo ababiziweyo, abaJuda namaGreki, sishumayela uKristu, amandla kaNkulunkulu nokuhlakanipha kukaNkulunkulu.
25 Ngokuba ubuwula bukaNkulunkulu buhlakaniphile kunabantu; nobuthakathaka bukaNkulunkulu bunamandla kunabantu.
26 Ngokuba bhekani ukubizwa kwenu bazalwane: kababaningi abahlakaniphileyo ngokwenyama, kababaningi abanamandla, kababaningi abayizikhulu,
27 kodwa izinto zobuwula zezwe uNkulunkulu uzikhethile ukuba ajabhise abahlakaniphileyo; nezinto ezibuthakathaka zezwe uNkulunkulu uzikhethile ukuba ajabhise izinto ezinamandla;
28 nezinto eziphansi zezwe nezinto ezidelelwayo uNkulunkulu wazikhetha, nezinto ezingekho, ukuba achithe ezikhona,
29 ukuze kungabikho nyama ezibongayo phambi kukaNkulunkulu.
30 Kepha ngaye nikuJesu Kristu owenzelwe thina ukuhlakanipha okuvela kuNkulunkulu nokulunga kanye nokungcweliswa nokuhlengwa,
31 ukuze kuthi njengokulotshiweyo: “Ozibongayo akazibonge eNkosini.”


text:
IObit Uninstaller
-
Inguqulo:
-
-
Ulimi:
-
Thwebula IObit Uninstaller
Incazelo:
Izici Main:
- Ususa software engadingekile
- Kususa yonke imininingwane mayelana software kusukela ebhukwini
- System buyisela
- Interface Simple and enembile
Amazwana on IObit Uninstaller:
IObit Uninstaller Ahlobene software:
Ithuluzi lenziwe ngendlela yokuba libone futhi asuse amamojula ukukhangisa. Isofthiwe ngempumelelo ususa wamathuluzi, amayunithi yandiswe engadingeki.
Ithuluzi elinamandla ukuhlanza nokwandisa uhlelo. Isofthiwe ikuvumela ukuba uhlanze uhlelo off amafayela okungadingekile kanye aqhube nokususwa okuphelele software.
Ithuluzi lokuthuthukisa uhlelo lokusebenza futhi nokwandisa i-gameplay. Isofthiwe ikuvumela ukuba ufeze ukusebenza ngendlela yokuzenzekelayo noma yemodi.
A isofthiwe ukuhlanza nokwandisa uhlelo. Isofthiwe ikuvumela ukususa idatha ebhukwini bese uhlanza Umlando womsebenzi internet.
Ithuluzi ukwenza ngcono ukusebenza computer futhi silungise izimbungulu in ohlelweni. Isofthiwe ikuvumela ukuba ngiqhube scan ejulile futhi silungise izinkinga ezihlukahlukene.
Isofthiwe ukuhlanza ebhukwini uhlelo aphume udoti ifayela. Isofthiwe kuthola izicelo ngoba wawungekho kwi drive kanzima futhi likuvumela ukususa okhiye zabo kusukela ebhukwini.
Isofthiwe ukuthuthukisa ukusebenza computer yakho. Isofthiwe uhla amathuluzi ukuze kusheshiswe nokwandisa uhlelo.
I lamathuluzi ukuhlanza nokwandisa uhlelo lokusebenza. Isofthiwe ikuvumela ukuphatha ohlelweni bese ususe amafayela okungadingekile.
Lena ithuluzi elihle kakhulu lokuqapha izinqubo eziqalisiwe, ukulawula ukuziphatha kwazo futhi ubuke ulwazi mayelana nesistimu.
Isofthiwe elungisa amaphutha futhi ahlanze ebhukwini uhlelo. Isofthiwe iqukethe amathuluzi eyengeziwe ngcono ukusebenza computer.
Isofthiwe multifunction ukuba abhale bese uhlela akwazi ukugcina. Isofthiwe inezici eziningi ezengeziwe ukuba zisebenze nalawo idatha akwazi ukugcina.
Isofthiwe wasithatha ividiyo kusuka computer yakho. Futhi kusekela irekhodi izingxenye ezithile kwesikrini futhi sidala sikrini.
Amathuluzi anamandla wasithatha ividiyo kusuka screen. Isofthiwe ikuvumela ukuba alobe ividiyo noma audio, ukwenza sikrini, uhlele bese wengeza ezihlukahlukene imiphumela.
Ithuluzi ukudala disk izithombe kanye ngemoto virtual ukulingisa. Isofthiwe isekela popular takhiwo image futhi unendlela for circumvention ezahlukene ukuvikelwa ikhophi.
Isofthiwe ukucinga nokubuyekeza izinguqulo lidala abashayeli. Futhi isofthiwe isekela updates umshayeli kudivayisi yangaphandle.
Bona software xaxa
Operation izinhlelo:
- Windows
- Android
Top software:
Bona software xaxa


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
8 UBhenjamini+ yena, wazala uBhela+ izibulo lakhe, u-Ashibheli+ owesibili no-Ahara+ owesithathu,
2 uNoha+ owesine noRafa owesihlanu.
3 UBhela waba namadodana, u-Adari noGera+ no-Abhihudi,
4 no-Abhishuwa noNahamani no-Ahowa,
5 noGera noShefufani+ noHuramu.+
6 Lawa kwakungamadodana ka-Ehudi. Lawa ayeyizinhloko zezindlu zokhokho babakhileyo eGeba,+ futhi ayiswa ekudingisweni eManahati.
7 NoNahamani no-Ahiya; uGera—nguye owawayisa ekudingisweni, wazala u-Uziza no-Ahihudi.
8 UShaharayimi yena, wazala abantwana okhalweni+ lwakwaMowabi ngemva kokuba esebamukisile. Abafazi bakhe kwakunguHushimi noBhahara.
9 Futhi ngoHodeshi umkakhe wazala uJobabi noZibhiya noMesha noMalikamu,
10 noJewuzi noSakhiya noMirima. Lawa kwakungamadodana akhe, izinhloko zezindlu zokhokho.
11 NgoHushimi wazala u-Abhithubi no-Eliphahali.
12 Amadodana ka-Eliphahali kwakungu-Ebhere noMishamu noShemedi, owakha i-Ono+ neLodi+ nemizana yalo engaphansi,
13 noBheriya noShema. Lawa ayeyizinhloko zezindlu zokhokho, zabakhileyo e-Ajaloni.+ Yiwo lawa axosha abakhileyo baseGati.
14 Futhi kwakukhona u-Ahiyo, uShashaki noJeremoti,
15 noZebadiya no-Aradi no-Edere,
16 noMikayeli no-Ishipha noJoha, amadodana kaBheriya,+
17 noZebadiya noMeshulami noHiziki noHebhere,
18 no-Ishimerayi no-Iziliya noJobabi, amadodana ka-Eliphahali,
19 noJakimi noZikiri noZabidi,
20 no-Eliyenayi noZilethayi no-Eliyeli,
21 no-Adaya noBheraya noShimrati, amadodana kaShimeyi,+
22 noJishipani no-Ebhere no-Eliyeli,
23 no-Abhidoni noZikiri noHanani,
24 noHananiya no-Elamu no-Anithothiya,
25 no-Ifideya noPhenuweli, amadodana kaShashaki,
26 noShamusherayi noShehariya no-Athaliya,
27 noJahareshiya no-Eliya noZikiri, amadodana kaJerohamu.
28 Lawa ayeyizinhloko zezindlu zokhokho ngokozalo lwawo, amadoda ayizinhloko. Lawa yiwo ahlala eJerusalema.+
29 Uyise kaGibheyoni,+ uJeheyeli, wahlala eGibheyoni, futhi igama lomkakhe kwakunguMahakha.+
30 Indodana yakhe, izibulo, kwakungu-Abhidoni, noZuri noKishi noBhali noNadabi,+
31 noGedori no-Ahiyo noZekeri.+
32 UMikiloti wazala uShimeya.+ Laba empeleni yibo abahlala phambi kwabafowabo eJerusalema kanye nabafowabo.
33 UNeri+ wazala uKishi;+ uKishi yena, wazala uSawule;+ uSawule wazala uJonathani+ noMaliki-shuwa+ no-Abhinadaba+ no-Eshibhali.+
34 Indodana kaJonathani kwakunguMeribi-bhali.+ UMeribi-bhali wazala uMika.+
35 Amadodana kaMika kwakunguPhithoni noMeleki noThareya+ no-Ahazi.
36 U-Ahazi wazala uJehohada; uJehohada, wazala u-Alemeti no-Azimaveti noZimri. UZimri yena, wazala uMoza;
37 UMoza wazala uBhineya, uRafai+ indodana yakhe, u-Eleyasa indodana yakhe, u-Azeli indodana yakhe.
38 U-Azeli wayenamadodana ayisithupha, futhi yilawa amagama awo: U-Azirikamu, uBhokeru, no-Ishmayeli noShehariya no-Obadiya noHanani. Wonke lawa kwakungamadodana ka-Azeli.
39 Amadodana ka-Esheki umfowabo kwakungu-Ulamu izibulo lakhe, uJewushi eyesibili no-Elifeleti eyesithathu.
40 Amadodana ka-Ulamu aba amadoda angamaqhawe,+ anamandla, ansala umnsalo,+ futhi ayenamadodana+ amaningi nabazukulu, ikhulu namashumi amahlanu. Wonke lawa ayevela emadodaneni kaBhenjamini.
Thumelela
Thumelela
INGUQULO YEZWE ELISHA YEMIBHALO ENGCWELE
1 IziKronike 8
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Bazali
—Yelusani Abantwana Benu
“Kufanele usazi ngokuqinisekile isimo somhlambi wakho.”—IZAGA 27:23.
1, 2. (a) Imiphi eminye yemithwalo yemfanelo umalusi wakwa-Israyeli ayenayo? (b) Abazali bafana nabelusi ngayiphi indlela?
ABELUSI kwa-Israyeli wasendulo babephila ukuphila okunzima. Kwakungadingeki babekezelele ukushisa namakhaza kuphela kodwa kwakufanele bavikele nemihlambi yabo ezilwaneni ezidla inyama nakubantu. Abelusi babezihlola njalo izimvu futhi belaphe ezigulayo noma ezilimele. Babenaka ngokukhethekile amawundlu ngenxa yokuthi ayentekenteke futhi engenawo amandla njengezimvu esezikhulile.—Gen. 33:13.
2 Kunezici ezithile abazali abangamaKristu abafana ngazo nabelusi futhi babonisa izimfanelo ezidingekayo kubelusi bangempela. Banomthwalo wemfanelo wokukhulisa abantababo “ngesiyalo nangokuqondisa umqondo kukaJehova.” (Efe. 6:4) Ingabe lesi sabelo silula? Cha! Abantwana bahlushwa inkulumo-ze kaSathane nawukuthambekela kwabo siqu kokungapheleli. (2 Thim. 2:22; 1 Joh. 2:16) Uma unabantwana, ungabasiza kanjani? Ake sixoxe ngezinto ezintathu ongazenza ukuze weluse abantabakho—ukubazi, ukubondla nokubaqondisa.
BAZI ABANTABAKHO
3. ‘Ukwazi isimo’ sabantababo kusho ukuthini ngabazali?
3 Umalusi omuhle uhlola ngokucophelela imvu ngayinye ukuze aqiniseke ukuthi iphile kahle. Ngomqondo ongokomfanekiso, nawe ungenza okufanayo ngabantabakho. IBhayibheli lithi: “Sazi ngokuqinisekile isimo somhlambi wakho.” (IzAga 27:23) Ukuze wenze lokhu, kudingeka ucabangele izenzo zabantabakho kanye nemicabango nemizwa yabo. Ungakufeza kanjani lokhu? Enye yezindlela ezingcono kakhulu ukuxoxa njalo nabo.
4, 5. (a) Imaphi amacebiso asebenzayo angase asize abantwana ukuba baxoxe ngokukhululekile nabazali babo? (Bheka isithombe esisekuqaleni.) (b) Yini oye wayenza ukuze kube lula ngabantabakho ukuba baxoxe nawe?
4 Abanye abazali baye baphawula ukuthi ukukhulumisana kuba inselele kakhulu lapho abantwana babo beva eminyakeni eyishumi nambili—bangase bathambekele ekuthuleni futhi bazizwe bengakhululekile ukukhuluma ngemicabango nemizwa yabo. Uma kunjalo ngabantabakho, yini ongayenza? Kunokuphoqelela ingxoxo ende neshubile nendodana noma indodakazi yakho, zama ukusebenzisa amathuba akhululekile. (Dut. 6:6, 7) Kungase kudingeke wenze umzamo othe xaxa ukuze nenze izinto ndawonye. Ningase niphume niyoshaywa umoya ngezinyawo noma ngemoto, nidlale umdlalo othile noma nenze umsebenzi othile ndawonye ekhaya. Izimo ezinjalo ezikhululekile zingasiza izingane ezisebangeni lokuthomba ukuba zikhululeke futhi zithambekele ekuxoxeni ngemizwa yazo.
5 Kuthiwani uma umntanakho esabonakala engathandi ukukhuluma? Ungase uzame enye indlela. Ngokwesibonelo, kunokuba ubuze indodakazi yakho ukuthi usuku lwayo belunjani, ungase uyixoxele ngolwakho. Ingase isabele ngokukuxoxela ngalokho okwenzeke kolwayo. Noma ukuze uthole umbono womntanakho ngendaba ethile, mbuze imibuzo engagxili kuye. Ungase umbuze ukuthi abangane bakhe bacabangani ngaleyo ndaba. Ungabe usumbuza ukuthi angameluleka kanjani umngane wakhe ngaleyo ndaba.
6. Kusho ukuthini ukuba onesikhathi sezingane nongenekayo?
6 Yebo, ukuze abantabakho bakhululeke baxoxe nawe ngemizwa yabo, kudingeka babone ukuthi unesikhathi sabo futhi uyangeneka. Uma abazali behlale bebonakala bematasa ukuba bangaxoxa, cishe izingane zabo ngeke zithi vu ngezinkinga zazo. Kuthiwani ngokuba ongenekayo? Kudinga okungaphezu kokumane uthi, “Ungeza kimi noma nini uma unenkinga, sixoxe.” Abantabakho abeve eshumini nambili kudingeka bezwe egazini ukuthi ngeke ubheke izinkinga zabo njengeziwubala noma usabele ngamawala lapho bekutshela zona. Abazali abaningi babeka isibonelo esihle kule ndaba. UKayla oneminyaka engu-19 uthi: “Ngingaxoxa nobaba nganoma yini. Akangingeni emlonyeni, akangahluleli; umane alalele. Ngemva kwalokho, unginikeza izeluleko ezinhle.”
7. (a) Iyiphi indlela enokulinganisela umzali angase ayisebenzise endabeni efana neyokuthandana? (b) Abazali bangase babathukuthelise kanjani abantababo bengahlosile?
7 Ngisho nalapho ukhuluma ngezindaba ezibucayi—ngokwesibonelo, indaba yokuthandana—qikelela ukuba ungagxili kakhulu ekunikezeni izixwayiso uze ungabe usabafundisa abantabakho indlela efanele abangayisingatha ngayo le ndaba. Ngokwesibonelo, ake sithi uya esitolo sokudlela bese uthola ukuthi ohlwini lokudla okudayiswayo kubhalwe kuphela izixwayiso ngokudla okungase kukugulise. Cishe ubuyohamba uyofuna esinye isitolo sokudlela. Abantabakho bangase basabele ngendlela efanayo uma beza kuwe bezofuna izeluleko kodwa wena ubanikeze kuphela uhide lwezixwayiso. (Funda eyabaseKolose 3:21.) Esikhundleni sokwenza kanjalo, sisingathe ngendlela enokulinganisela leso simo. Udade osemusha ogama lakhe lingu-Emily uyaphawula: “Lapho abazali bami bekhuluma nami ngendaba yokuthandana, abayenzi ibonakale iyindaba embi. Bagxila kakhulu enjabulweni yokwazi umuntu nokuthola umngane womshado. Lokhu kuye kwangisiza ngazizwa ngikhululekile ukukhuluma nabo ngale ndaba. Eqinisweni, ngifisa ukubahilela lapho kunomuntu engithandana naye kunokuba ngibafihlele.”
8, 9. (a) Iziphi izinzuzo ezitholakala ngokulalela abantwana ungabangeni emlonyeni? (b) Iyiphi impumelelo oye wayithola ngokulalela abantabakho?
8 Ngokuvumelana nalokho okushiwo uKayla, ungabonisa ukuthi uyangeneka ngokubalalela ngesineke abantabakho. (Funda uJakobe 1:19.) Omunye umama ongayedwa ogama lakhe linguKatia uyavuma: “Esikhathini esidlule ngangingakwazi ukubekezelela indodakazi yami. Ngangingayiniki ithuba lokuqeda ekushoyo. Kwakuba ukuthi ngikhathele kakhulu ukuba ngiyilalele noma kube ukuthi angifune kuhlushwa. Njengoba sengiyishintshile indlela engenza ngayo izinto, nendodakazi yami isiyishintshile neyayo. Isibambisana kakhulu nami.”
9 Ubaba ogama lakhe linguRonald wabhekana nesimo esifanayo ngendodakazi yakhe eyeve eshumini nambili. Uthi: “Lapho indodakazi yami ingitshela ukuthi kunomfana ethandana naye esikoleni, ngaqale ngathukuthela ngagan’ unwabu. Kodwa lapho ngicabanga ngendlela uJehova azibekezelela futhi azicabangela ngayo izinceku zakhe, ngabona kungcono ngiyinike ithuba lokungichazela ngemizwa yayo ngaphambi kokuba ngiyilungise. Ngiyajabula ngokuthi ngenza kanjalo! Ngaqala ngaleso sikhathi ukuqonda imizwa yayo. Lapho iqeda, ngakuthola kulula ukukhuluma nayo ngendlela enothando. Ngokumangalisayo, yasamukela kahle kakhulu iseluleko sami. Yasho ngobuqotho ukuthi iyafisa ukushintsha indlela yayo yokwenza izinto.” Ukukhuluma njalo nabantabakho kwenza uyiqonde ngokwengeziwe imicabango nemizwa yabo. Ukuyiqonda kuyokusiza ukuba ube nethonya elikhulu ezinqumweni abazenzayo ekuphileni kwabo. *
YONDLA ABANTABAKHO
10, 11. Ungabasiza kanjani abantabakho ukuba bangahlehli eqinisweni?
10 Umalusi omuhle uyazi ukuthi kungenzeka noma iyiphi imvu yakhe iduke. Mhlawumbe ingaqala ukukhangwa utshani obubuqamama, bese kuba obukujana kunalobo, ngaleyo ndlela iqhele emhlambini. Ngendlela efanayo, umntwana angase kancane kancane ahlehlele enkambweni eyingozi ngokomoya, eyengwa abangane abayingozi noma ukuzijabulisa okonakalisayo. (IzAga 13:20) Ungamsiza kanjani ukuze uvimbe isimo esinjalo singenzeki?
11 Lapho ufundisa abantabakho, thatha isinyathelo masinyane uma ubona izici ezingaholela ebuthakathakeni. Sebenzela ekuqiniseni izimfanelo zobuKristu abantabakho abanazo kodwa okungenzeka zidinga ukuqiniswa. (2 Pet. 1:5-8) Isikhathi esivamile sokukhulekela komkhaya siyisikhathi esihle kakhulu sokwenza lokho. Lapho ichaza leli lungiselelo, INkonzo Yethu YoMbuso ka-October 2008 yathi: “Izinhloko zemikhaya zikhuthazwa ukuba zithwale umthwalo wazo phambi kukaJehova wokuqinisekisa ukuthi kulandelwa isimiso esinenjongo, sasikhathi sonke sesifundo seBhayibheli somkhaya.” Ingabe ulisebenzisa ngokugcwele leli lungiselelo lothando lokwelusa abantabakho? Yiba nethemba lokuthi abantabakho bakwazisa ngokujulile ukuthi izidingo zabo ezingokomoya ziza kuqala kuwe.—Math. 5:3; Fil. 1:10.
12. (a) Intsha iye yazuza kanjani ekukhulekeleni komkhaya okuba khona njalo? (Hlanganisa nebhokisi elithi “ Bayakwazisa.”) (b) Uye wazuza kanjani wena ekukhulekeleni komkhaya?
12 Ake ucabange ngalokho uCarissa oweve eshumini nambili akusho ngendlela isimiso sokuKhulekela Komkhaya esiwuzuzise ngayo umndeni wakubo. “Ngijatshuliswa ukuthi sonke siyakwazi ukuhlala phansi ndawonye sixoxe. Njengoba senza kanje, siyasondelana futhi siba nezinkumbulo zezikhathi ezimnandi. Ubaba ukuqhuba njalo ukuKhulekela Komkhaya. Kuyasikhuthaza ukumbona ekubheka njengokubaluleke kakhulu—futhi lokho kwenza ukuba nami ngikubheke njengokubalulekile. Kunginika isizathu esengeziwe sokumhlonipha njengobaba nenhloko yomkhaya engokomoya.” Udade osemusha ogama lakhe linguBrittney wathi: “Ukukhulekela komkhaya kungenze ngasondelana nabazali bami. Kungibonisa ukuthi bayafuna ukwazi ngezinkinga zami nokuthi bangikhathalela ngempela. Kusisiza ukuba sibe umndeni oqinile nonobunye.” Ngokusobala, ukondla abantabakho ngokomoya—ikakhulu ngokukhulekela komkhaya—kuyindlela eyinhloko ongaba ngayo umalusi omuhle. *
QONDISANI ABANTABENU
13. Umntwana angakhuthazwa kanjani ukuba akhonze uJehova?
13 Umalusi omuhle usebenzisa induku ukuze aqondise futhi avikele izimvu zakhe. Omunye wemigomo yakhe eyinhloko ukuqondisa izimvu zakhe “edlelweni elihle.” (Hez. 34:13, 14) Njengomzali, awunawo yini umgomo ofanayo ngokomoya? Ufuna ukuqondisa abantabakho ukuba bakhonze uJehova. Ufuna bazizwe ngendlela umhubi azizwa ngayo, owabhala: “O Nkulunkulu wami, ngikujabulele ukwenza intando yakho, nomthetho wakho usezibilinini zami.” (IHu. 40:8) Intsha ehlakulela ukwazisa okunjalo iyonikezela ukuphila kwayo kuJehova futhi ibhapathizwe. Kulindeleke ukuba ithathe leso sinyathelo lapho isivuthwe ngokwanele ukuba yenze leso sinqumo futhi inesifiso esiqotho sokukhonza uJehova.
14, 15. (a) Abazali abangamaKristu kufanele babe namuphi umgomo? (b) Yini engenza ukuba ingane esanda kuthomba ingabaze ukukhulekela kweqiniso?
14 Nokho, kuthiwani uma abantabakho bebonakala bengathuthuki ngokomoya—mhlawumbe bengabaza ngisho nokholo lwabo? Lwela ukugxilisa kubo uthando ngoJehova uNkulunkulu nokwazisa ngakho konke akwenzile. (IsAm. 4:11) Kuyothi lapho sebesesimweni esikahle sokuzenzela isinqumo sokukhulekela uNkulunkulu, bayosenza.
15 Nokho, ungenzenjani uma abantabakho beqala ukuzwakalisa ukungabaza? Ungabelusa futhi ubasize kanjani ukuba babone ukuthi ukukhonza uJehova ngempela kuyindlela engcono kakhulu yokuphila nokuthi kuyobenza bathole injabulo ehlala njalo? Zama ukuthola ukuthi ziyini ngempela izimbangela zokungabaza kwabo. Ngokwesibonelo, ingabe indodana yakho ngempela ayivumelani nezimfundiso zeBhayibheli, noma imane nje intula ukuzethemba kokuba izivikele phambi kontanga? Ingabe indodakazi yakho ayikuboni ngempela ukuhlakanipha kwezindinganiso zikaNkulunkulu noma izizwa inesizungu noma ikhishwe inyumbazana?
16, 17. Abazali bangabasiza ngaziphi izindlela abantababo ukuba benze iqiniso libe elabo?
16 Kungakhathaliseki ukuthi iyini imbangela, ungakwazi ukusiza umntanakho ukuba athole umsuka wanoma ikuphi ukungabaza anakho. Kanjani? Elinye icebiso abazali abaningi abalithole lisebenza futhi liphumelela liwukuqhwanda indodana noma indodakazi yabo ngokuyibuza: “Uzizwa kanjani ngokuba umKristu? Ukubona kuzuzisa ngani ukuba umKristu? Iziphi izinto ezikulahlekelayo ngokuba umKristu? Ingabe ubona lezo zinto zingelutho uma uziqhathanisa nezinzuzo eziningi esizitholayo nesizijabulela kwamanje nalezo esithenjiswe zona esikhathini esizayo? Kungani usho kanjalo?” Yiqiniso, kufanele ubuze imibuzo enjalo ngamazwi akho nangendlela enomusa, ebonisa ukukhathalela, kungabi njengokungathi ungumshushisi enkantolo. Mhlawumbe phakathi nengxoxo yenu ningase nixoxe ngoMarku 10:29, 30. Enye intsha ingase ithande ukukubhala phansi lokho ekucabangayo, mhlawumbe kube izinhlu ezimbili—kube uhlu lwezinto eziyilahlekelayo nohlu lwezinzuzo. Ukubona izimpendulo ephepheni kungase kusize ekuhlonzeni izinkinga ezikhona nasekutholeni izixazululo. Uma kudingeka sifundele abantu abathakazelayo incwadi ethi Okufundiswa IBhayibheli nethi “Othandweni LukaNkulunkulu,” kubaluleke kakhulu kangakanani-ke ukuba sifundele abantabethu! Ingabe uyabafundela?
17 Ngokuhamba kwesikhathi, abantabakho kuyodingeka bazenzele isinqumo sokuthi ubani abafuna ukumkhonza. Ungacabangi ukuthi ukholo lwakho luyodlulela kubo ngokuzenzakalelayo. Kumelwe benze iqiniso libe elabo. (IzAga 3:1, 2) Uma kubonakala sengathi umntwana unenkinga yokwenza lokho, kungani ungabuyeli ezimfundisweni eziyisisekelo? Msize acabangisise ngemibuzo enjengokuthi: “Ngazi kanjani ukuthi uNkulunkulu ukhona? Yini engenza ngiqiniseke ukuthi ngempela uJehova uNkulunkulu ungibheka njengobalulekile? Kungani ngikholelwa ukuthi ngempela izindinganiso zikaJehova zihloselwe ukungizuzisa?” Zibonise ungumalusi omuhle ngokuqondisa umntwana noma abantwana bakho ngesineke ukuba bazibonele ukuthi indlela kaJehova yokuphila iyona engcono kakhulu. *—Roma 12:2.
18. Abazali bangamlingisa kanjani uJehova, uMalusi Omkhulu kunabo bonke?
18 Wonke amaKristu eqiniso afuna ukulingisa uMalusi Omkhulu kunabo bonke. (Efe. 5:1; 1 Pet. 2:25) Abazali ikakhulukazi kudingeka bazi ukuma komhlambi wabo—abantababo abayigugu—futhi benze konke okusemandleni ukuba babaqondise ezibusisweni uJehova abagcinele zona. Ngakho-ke, lwelani ukwelusa abantabenu ngokuqhubeka nibakhulisa ngendlela yeqiniso!
^ isig. 9 Ukuze uthole amacebiso engeziwe, bheka INqabayokulinda ka-August 1, 2008, amakhasi 10-12.
^ isig. 12 Ukuze uthole ukwaziswa okwengeziwe, bheka isihloko esithi “UkuKhulekela Komkhaya Kubalulekile Ukuze Sisinde!” kuyi-Nqabayokulinda ka-October 15, 2009, amakhasi 29-31.
^ isig. 17 Kuxoxwe ngokuningiliziwe ngale ndaba kuyi-Nqabayokulinda ka-February 1, 2012, amakhasi 18-21.


text:
UNomvethe akawuvali umlomo ngomqeqeshi omusha wePirates
2017-02-23 09:30
Cape Town – Lowo owayengumgadli wamaZulu FC, uSiyabonga Nomvethe, akawuvali umlomo ngomqeqeshi omusha we-Orlando Pirates, uKjell Jonevret, njengoba esake wadlala ngaphansi kwesandla salo mqeqeshi.
Lezi zinkunzi zaseSoweto zimemezele ukufika kwalo mqeqeshi waseSweden esithangamini sabezindaba ngoMsombuluko eRand Stadium, kanti ‘uBhele’ ukholwa ukuthi lo mqeqeshi uzosiza eziMnyama ukuthi ziwine izicoco.
OLUNYE UDABA:I-SAFA isikhiphe isexwayiso esishubile kuWits
“Ngimazi kahle uJonevret,” kusho lo mgadli owayedlalela iBafana Bafana etshela iSowetan Live.
“Uyindoda esezingeni eliphezulu kakhulu. Uhlale exhumana nabadlali bakhe.
“Uzinikele ekugcineni ubudlelweno obunempilo bokusebenza nabadlali bakhe. Ngikhumbula ngolunye usuku, wangitshela ukuthi akumele ngikhohlwe ukumaka ngoba ukholwa ukuthi abadlali bakhe abahlaselayo kumele nabo babuye emuva.
"Abadlali be-Bucs kumele balindele umuntu onobungani futhi osebenza kanzima.
“Ngithemba ukuthi uzowina izicoco bese ebamba iqhaza elihle ebholeni lethu ngolwazi lwakhe olukhulu. Abalandeli kumele bamunikeze ithuba ngoba kungokokuqala eqeqesha e-Afrika. Amava akhe azomsiza kakhulu.
“Enye into enhle ngaye ukuthi ukhuluma kahle isiNgisi, okuzoba lula kuyena ukuthi axhumane nabadlali.
"IDjurgardens yizinkunzi eSweden ezinomlando onothile njengePirates, futhi bawina izicoco, ngakho umqeqeshi ukujwayele ukusebenza emaqenjini amakhulu.”
- “Like” ikhasi lethu kuFacebook ukuze uthole izindaba
ngolimi lwakho
- Landela
IzindabaNews24 kuTwitter
- News 24


text:
Kushone ababili esehlakalweni sokudubula ekolishi
2017-05-04 11:01
Austin, Texas – Ushayasibhamu ngoLwesithathu udubule wabulala owesifazane ekolishi elisendaweni yaseDallas, ngaphambi kokuba azibulale, ngokusho kwamaphoyisa.
U-Adrian Victor Torres, 21, udubule wabulala uJaneera Nickol Gonzalez, 20, lapho bevame ukufundela khona abafundi baseNorth Lake College, e-Irving, ngaphambi kokuba azibulalele yena kwesinye isakhiwo esiseduzane, kusho amaphoyisa ase-Irving.
"Akucaci kahle okwamanje ukuthi ngabe isisulu nomsolwa bebazana kanjani,” kusho amaphoyisa esitatimendeni.
OLUNYE UDABA: Ubaba uzibulele ngemuva kokubulala indodakazi
Abezindaba kuleliya lizwe baveze i-video ekhombisa abafundi bebaleka bephumela ngaphandle kwekolishi, ngesikhathi amaphoyisa egasela esikhungweni.
Umama kaGonzalez uLucia utshele i-ABC ukuthi uTorres wayelokhu emlandela kodwa engakunaki lokho.
Umndeni utshele i-WFAA ukuthi laba abakaze bathandane futhi bebengebona nabangani.
Izikhulu zekolishi zithi isikhungo sizovalwa isonto lonke.
- Reuters


text:
Ibandla eliphikisayo elikhokhelwa ngowake waba ngumsekeli kamongameli, uNkosikazi Joice Mujuru, liphawulwe okusemthethweni emhlanganweni walo wakuqala wenkokheli owe National Elective Convention owenzelwe enkundleni eCity Sports Centre, eHarare ngoLwesine.
Amabandla aphikisa elibusayo agoqela eleMDC-T, MDC (Welshman Ncube), People's Democratic Party, Zanu Ndonga, Zimbabwe People First, Multi-Racial Christian Democrats leTransform Zimbabwe ethulele uzulu umanyano weMDC Alliance ngoMgqibelo. Bukela Lokhu Utshengise Abanye ...
Kwenziwa umbukiso weMine Entra edolobheni lakoBulawayo eZimbabwe International Trade Fair ongenwe ngabemba okutshiyeneyo, abathengisa imitshina yokwemba, iziphathamandla zikahulumende labanye abathakazelela okwenjiwayo abavela kwamanye amazwe. (Imifanekiso: Nompumelelo Moyo loTaurai Shava)
Inkokheli yamabandla ambalwa ithe gwaqa emhlanganweni weWomen's Electoral Convergence eHarare ngoMgqibelo. Nansi eminye imifanekiso etshingisa okwenzakale emhlanganweni lo obuhlolisisa ukhetho oluzakwenziwa ngomnyaka ozanyo. (Imifanekiso: Mavis Gama loPatricia Mudagidwa.
Izizalwane zeZimbabwe, ezigodela uMongameli Robert Mugabe, ngoLwesibili zinanze uzibuse. Ele Zimbabwe selileminyaka engamatshumi amathathu lasikhombisa lathola uzibuse. Nanku okunye okwenzakale eHarare lakoBulawayo. (Imifanekiso: Mavis Gama, Patricia Mudadigwa, Associated Press)
Intsha yakweleSouth Africa lezizalwane zeZimbabwe ngoLwesibili bebetshengisela ezitaladeni zeJohannesburg bekhalaza ngokwehluleka kukahulumende weZimbabwe ukuhlawula labo abahlukunyezwa yiGukurahundi lokuqhubeka kukahulumende esala ukuvezwa okwenzakala ngaleso sikhathi.


text:
Ungathanda ukufunda lesi sihloko ngalolu limi: %%?
IBhayibheli Elikuyi-Internet | INGUQULO YEZWE ELISHA YEMIBHALO ENGCWELE
Ungathanda ukufunda lesi sihloko ngalolu limi: %%?
3 Kwakukhona umuntu othile kubaFarisi, kunguNikhodemu+ igama lakhe, umbusi wamaJuda.
2 Lona weza kuye ebusuku+ wathi: “Rabi,+ siyazi ukuthi wena njengomfundisi+ uvela kuNkulunkulu;+ ngoba akekho ongenza lezi zibonakaliso+ ozenzayo ngaphandle kokuba uNkulunkulu enaye.”+
3 UJesu waphendula wathi kuye:+ “Ngiqinisile impela ngithi kuwe, Ngaphandle kokuba umuntu aphinde azalwe,+ akanakuwubona umbuso kaNkulunkulu.”+
4 UNikhodemu wathi kuye: “Umuntu angazalwa kanjani esemdala? Akakwazi ukungena esibelethweni sikanina okwesibili futhi azalwe, akunjalo?”
5 UJesu waphendula: “Ngiqinisile impela ngithi kuwe, Ngaphandle kokuba umuntu azalwe ngamanzi+ nomoya,+ akakwazi ukungena embusweni kaNkulunkulu.
6 Lokho okuzelwe yinyama kuyinyama, nalokho okuzelwe ngumoya kuwumoya.+
7 Ungamangali ngokuthi ngithe, Kumelwe niphinde nizalwe.+
8 Umoya+ uvunguza lapho uthanda khona, uwuzwe nomsindo wawo, kodwa awazi ukuthi uvelaphi nokuthi uyaphi. Kunjalo nangawo wonke umuntu ozelwe ngumoya.”+
9 UNikhodemu waphendula wathi kuye: “Zingenzeka kanjani lezi zinto?”
10 UJesu ephendula wathi kuye: “Ungumfundisi ka-Israyeli, kodwa awuzazi lezi zinto na?+
11 Ngiqinisile impela ngithi kuwe, Lokho esikwaziyo siyakukhuluma nalokho esikubonile siyafakaza+ ngakho, kodwa nina anibamukeli ubufakazi esibunikezayo.+
12 Uma nginitshele izinto zasemhlabeni kodwa nokho ningakholwa, niyokholwa kanjani uma nginitshela izinto zasezulwini?+
13 Ngaphezu kwalokho, akekho umuntu oye wanyukela ezulwini+ ngaphandle kwalowo owehla evela ezulwini,+ iNdodana yomuntu.+
14 Futhi njengoba nje uMose aphakamisa inyoka+ ehlane, kanjalo iNdodana yomuntu kumelwe iphakanyiswe,+
15 ukuze wonke umuntu okholwa yiyo abe nokuphila okuphakade.+
16 “Ngoba uNkulunkulu walithanda+ izwe kangangokuba waze wanikela ngeNdodana yakhe ezelwe yodwa,+ ukuze wonke umuntu obonisa ukholo+ kuyo angabhubhi+ kodwa abe nokuphila okuphakade.+
17 Ngoba uNkulunkulu wathumela iNdodana yakhe ezweni, kungekhona ukuba yahlulele+ izwe, kodwa ukuba izwe lisindiswe+ ngayo.
18 Lowo obonisa ukholo kuyo akumelwe ahlulelwe.+ Lowo ongalubonisi ukholo wahlulelwe kakade, ngoba akakholwanga egameni leNdodana kaNkulunkulu+ ezelwe yodwa.
19 Manje yilesi isisekelo sokwahlulela, ukuthi ukukhanya+ kufikile ezweni+ kodwa abantu baye bathanda ubumnyama kunokukhanya,+ ngoba imisebenzi yabo imibi.
20 Ngoba lowo onomkhuba wokwenza izinto ezimbi+ uyakuzonda ukukhanya futhi akezi ekukhanyeni, ukuze imisebenzi yakhe ingasolwa.+
21 Kodwa lowo owenza okuyiqiniso uyeza ekukhanyeni,+ ukuze imisebenzi yakhe ibonakaliswe njengeyenziwe ngokuvumelana noNkulunkulu.”
22 Ngemva kwalezi zinto uJesu nabafundi bakhe baya ezweni laseJudiya, wachitha khona isikhathi esithile nabo futhi wabhapathiza.+
23 UJohane+ naye wayebhapathiza e-Enoni eduze kweSalimi, ngoba amanzi ayemaningi+ khona, futhi abantu babelokhu beza bebhapathizwa;+
24 ngoba uJohane wayengakafakwa etilongweni.+
25 Kwavela ukuphikisana phakathi kwabafundi bakaJohane nomJuda othile ngokuphathelene nokuhlanzwa.+
26 Ngakho beza kuJohane bathi kuye: “Rabi, lowaya muntu owayenawe ngaphesheya kweJordani, lowo oye wafakaza+ ngaye, bheka, uyabhapathiza futhi bonke baya kuye.”+
27 UJohane waphendula wathi: “Umuntu akakwazi ukwamukela ngisho nento eyodwa ngaphandle kokuba eyinikwa ivela ezulwini.+
28 Nina ngokwenu niyangifakazela ukuthi ngathi, angiyena uKristu,+ kodwa, ngithunywe ngaphambi kwakhe.+
29 Onomlobokazi ungumkhwenyana.+ Nokho, umngane womkhwenyana, lapho ema futhi emuzwa, ujabula kakhulu ngenxa yezwi lomkhwenyana. Ngakho-ke le njabulo yami yenziwe yagcwala.+
30 Yena kumelwe aqhubeke anda, kodwa mina kumelwe ngiqhubeke ngincipha.”
31 Ovela phezulu ungaphezu kwabo bonke abanye.+ Ovela emhlabeni uvela emhlabeni futhi ukhuluma ngezinto zasemhlabeni.+ Ovela ezulwini ungaphezu kwabo bonke abanye.+
32 Lokho akubonile nakuzwile, ufakaza ngakho+ lokhu, kodwa akukho muntu obamukelayo ubufakazi bakhe.+
33 Obamukelile ubufakazi bakhe ubeke uphawu lwakhe kubo lokuthi uNkulunkulu uqinisile.+
34 Ngoba lowo uNkulunkulu amthumile ukhuluma amazwi kaNkulunkulu,+ ngoba umoya akawunikezi ngesilinganiso.+
35 UBaba uyayithanda+ iNdodana futhi unikele zonke izinto esandleni sayo.+
36 Obonisa ukholo+ eNdodaneni unokuphila okuphakade;+ ongayilaleli iNdodana ngeke akubone ukuphila,+ kodwa ulaka lukaNkulunkulu luhlezi phezu kwakhe.+
Thumelela
Thumelela
INGUQULO YEZWE ELISHA YEMIBHALO ENGCWELE
Johane 3
IsiZulu
Funda IBhayibheli Kuyi-Internet
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
AMAGUGU ASEZWINI LIKANKULUNKULU | ISAYA 63-66
Amazulu Amasha Nomhlaba Omusha Kuyoletha Injabulo Enkulu
Isithembiso sikaNkulunkulu sokuvuselela izinto esiku-Isaya isahluko 65 siqiniseke kangangokuthi uJehova ukhuluma ngaso njengokungathi sesiyagcwaliseka
UJehova udala amazulu amasha nomhlaba omusha, lapho izinto zangaphambili zingasakhunjulwa khona
Ayini amazulu amasha?
Awuhulumeni omusha oyoletha ukulunga emhlabeni
Wamiswa ngo-1914 lapho uKristu ebekwa esihlalweni njengeNkosi yoMbuso kaNkulunkulu
Uyini umhlaba omusha?
Uwumphakathi wabantu abavela kuzo zonke izizwe, izilimi nezinhlanga abazithoba ngokuzithandela ekubuseni kukahulumeni omusha wasezulwini
Kungayiphi indlela izinto zangaphambili zingeke zikhunjulwe?
Izimbangela zezinkumbulo ezibuhlungu—ukuhlukumezeka emzimbeni, engqondweni nasemizwelweni—ziyobe zingasekho
Abantu abathembekile bayokujabulela ngokugcwele ukuphila futhi bayoba nezinkumbulo ezimnandi zosuku ngalunye


text:
Isahluko 28
1Kwathi sesisindile khona, sezwa ukuthi isiqhingi sithiwa iMelitha.
2 Abantu bakhona basiphatha ngobubele obungavamile, ngokuba babebasa umlilo, basamukela sonke ngenxa yemvula eyayisina nangenxa yamakhaza.
3 Kepha uPawulu ecakashile ixha lezinsaba, elibeka emlilweni, kwaphuma inyoka ngenxa yokushisa, yanamathela esandleni sakhe.
4 Abantu bakhona sebebona isilwane silenga esandleni sakhe, bakhuluma bodwa, bathi: “Ngempela lo muntu ungumbulali othi noma esindile elwandle ukuLunga akuvumi ukuba aphile.”
5 Kodwa yena wasinikinela isilwane emlilweni, akaze alimala.
6 Kepha babheka ukuthi usezakuvuvuka, nokuba awe phansi masinyane, afe. Kepha sebebheka isikhathi eside, bebona ukuthi akafikelwa ngozi, baphenduka bathi ungunkulunkulu.
7 Kwakukhona kuleyo ndawo izwe lesikhulu sesiqhingi, igama laso linguPhubiliyu; yena wasamukela, wasiphatha kahle izinsuku ezintathu.
8 Kepha uyise kaPhubiliyu wayelele phansi ephethwe ngumkhuhlane nembo; uPawulu wangena kuye, wakhuleka, wabeka izandla phezu kwakhe, wamphilisa.
9 Kwathi lokho sekwenzekile, beza nabanye abasesiqhingini abanezifo, baphulukiswa,
10 basitusa ngokutusa okuningi; kwathi mhla simuka ngomkhumbi, basinika esikudingayo.
11 Emva kwezinyanga ezintathu sase simuka ngomkhumbi wase-Aleksandriya owawudlulisa ubusika esiqhingini, uphawu lwawo lungolwamaWele.
12 Sangena eSirakhuse, sahlala izinsuku ezintathu;
13 sasuka lapho, sagwegwesa, safika eRegiyu. Sekudlule usuku lwaba lunye, kwavuka iningizimu, safika ePhutheyoli ngosuku lwesibili.
14 Safumana khona abazalwane, sancengwa ukuba sihlale nabo izinsuku eziyisikhombisa; kanjalo safika eRoma.
15 Abazalwame sebezwile ngathi basuka khona, beza ukusihlangabeza baze bafika e-Aphiyo Foru naseTresi Thaberne; uPawulu ebabona wabonga uNkulunkulu, wema isibindi.
16 Sesifikile eRoma, uPawulu wavunyelwa ukuhlala yedwa enebutho elimlindayo.
17 Kwathi emva kwezinsuku ezintathu wabizela ndawonye kuye abakhulu babaJuda; sebebuthene, wathi kubo: “Madoda, bazalwame, noma mina ngingenzanga lutho oluphambene nesizwe namasiko awobaba, nokho ngasuswa eJerusalema ngiyisiboshwa, nganikelwa ezandleni zamaRoma;
18 wona esengihlolile afuna ukungikhulula, ngokuba kungekho cala kimi lokuba ngife;
19 kepha abaJuda bekuphikisa, ngacindezelwa ukuba ngilidlulisele kuKesari, kungesikho ukuthi ngisimangalela isizwe sakithi ngalutho.
20 Ngakho ngaleso sizathu nginibizele lapha ukuba nginibone, ngikhulume nani; ngokuba ngenxa yethemba lika-Israyeli ngiboshiwe ngaleli ketanga.”
21 Base bethi kuye: “Thina asamukelanga ncwadi ngawe evela eJudiya, akufikanga namuntu wabazalwane ukubika nokukhuluma utho olubi ngawe.
22 Kepha sithi kufanele sizwe kuwe okucabangayo, ngokuba siyazi ngaleli hlelo ukuthi liyaphikiswa ezindaweni zonke.”
23 Khona sebemmisele usuku beza kuye endlini yakhe bebaningi, wabachasisela efakaza ngombuso kaNkulunkulu, wabaqondisa ngoJesu ethathela emthethweni kaMose nakubaprofethi, kusukela ekuseni kwaze kwahlwa.
24 Abanye baneliswa ngokwakhulunywayo, abanye abakholwanga;
25 kwathi ukuba bangezwani bodwa, bamuka, uPawulu esekhuluma izwi labalinye lokuthi: “Wakhuluma kahle uMoya oNgcwele ngo-Isaya umprofethi koyihlo
26 ngokuthi: “ ‘Hamba uye kulesi sizwe, uthi: “Ngokuzwa niyakuzwa, ningaze naqonda, nangokubona niyakubona, ningaze nabonisisa,
27 ngokuba inhliziyo yalesi sizwe seyaba buthuntu; bezwa kanzima ngezindlebe, amehlo abo bawacimezile, funa mhlawumbe babone ngamehlo, bezwe ngezindlebe, baqonde ngenhliziyo, baphenduke, ngibaphilise.” ’
28 “Ngakho-ke makwazeke kini ukuthi le nsindiso kaNkulunkulu ithunyelwe kwabezizwe; bona-ke bayakuzwa.”
29 Kwathi eseshilo lokho, abaJuda baphuma benokuphikisana okukhulu phakathi kwabo.
30 Kepha uPawulu wahlala iminyaka emibili egcwele endlini yakhe ayiqashileyo, wamukela bonke abeza kuye,
31 washumayela umbuso kaNkulunkulu, wafundisa ngaso sonke isibindi izindaba zeNkosi uJesu Kristu, enganqatshelwa muntu.


text:
Senyuke sahlala ku-20 isibalo sabantu abashone engozini KwaXimba
2017-08-21 18:00
kwaXimba - Sesihleli ku-20 isibalo sabantu abashone engozini enyantisa igazi eyenzeke KwaXimba eMgungundlovu ngeSonto ekuseni.
Ngokubika kwe-Newswatch, iMeya yaseMkhambathini, u-Eric Ngcongo, uthi bezwe lezi zindaba ngesikhathi behambele imindeni yalabo abashonile ngoMsombuluko emini.
"Sithole ucingo ngokushona komunye umuntu obesetekisini izolo kanti lokhu sekunyuse isibalo sabashonile safinyelela ku-20," kusho uNgcongo.
UNgcongo uqhubeke wathi imindeni ethintekayo izothola uxhaso kuhulumeni.
"Ngokubambisana noMnyango wezokuThutha, abe-Road Accident Fund, abaphathi bomasipala namakhansela, sizoqinisekisa ukuthi imindeni ekhungathekile ithola uxhaso," kuqhubeka yena.
OLUNYE UDABA:Kushone 18 wabantu engozini enyantisa igazi ngakwesikaXimba
Leli tekisi lithole ingozi lilayishe abazalwane abangu-26 ngesikhathi liphaphalaza ngasebhulohweni lomfula uMsunduzi.
Umshayeli wetekisi uhlulekile ukulilawula lagingqika laze layobhajwa ngaphansi kwebhulohwe.
Kusize amalungu omphakathi ngesikhathi abezimo eziphuthumayo bengakafiki ngokuphuthumisa abalimele esibhedlela nasemitholampilo eseduzane nendawo yesigameko.
Inhlangano yamatekisi kuleli i-Santaco ikhiphe isitatimende yathi leli tekisi alibhalisiwe ngaphansi kwale nhlangano kanti lingelomuntu ozisebenzayo ukulashiya abagibeli uma benohambo olukhethekile.
- News24


text:
Original screen LCD for BlackBerry 8900 / 9630/9650
I LCD-16659-002 screen original * I-BlackBerry 8900 Ijika futhi 9630/9650 Tour — smartphone ingxenye ukuthi ubonisa ulwazi. Washayela ukubonisa (ukubonisa), kusukela English "isibonisi".
Izici screen kanye BlackBerry 8900 Ijika 9630/9650 Tour:
- Uhlobo LCD TFT
- Color (Inombolo color abangaphezu kwenkulungwane 65)
- 2.4 Ovundlile ye-intshi
- Resolution 480 × 360 pixels
- Ukubukeka kwesilinganiselo 4: 3
- I pixel kwabantu 250 ye-intshi ngayinye
LCD (okucaciswe luketshezi) — iyona LCD noma okucaciswe luketshezi flat, ngokusekelwe zinhlayiya liquid. LCD TFT (mncane ifilimu Transistor — TFT) — uhlobo okucaciswe luketshezi, esebenzisa i matrix esebenzayo. Le screen ine okuhle umbala reproduction kanye engele wokubuka ububanzi.
Qaphela screen for BlackBerry 8900 Ijika 9630/9650 Tour futhi unalo version noma uhlobo njengoba 001/111, 002/111, 004/111 — bebonke, ayihambisani nomunye, nakuba, futhi babe nemingcele efanayo. Uma ufake inguqulo engahambisani ukubonisa ngemuva kokucima kudivayisi Siyobonisa isithombe white ngokuphelele, noma nemithende. Ngakho-ke, uma uhlela ukwenza esikhundleni kwesikrini akuyona enkonzweni yethu sesevisi ngaphambi uthenga ukuthola ukuthi yini version ukubonisa efakwe BlackBerry yakho .
Lena spare okuyingxenye original, a screen enjalo efakwe ebandleni smartphone. Qaphela, emakethe ukusabalala screen amakhophi ezibonisa ukhwaliti ongaphakeme build, umbala abampofu, nika umehluko ongaphakeme, lesinqumo ongaphakeme, mancane ukwedlula original. Musa skimp esibukweni, ngoba usebenza naye ngaso sonke isikhathi!
Screen BlackBerry — esinye sezici ezibalulekile BlackBerry smartphone, futhi, ngeshwa, asikwazi lilungiswe uma kwenzeka iphutha. Uma wakho esikrinini BlackBerry uqhekeko, noma wagcwala liquid, noma nje "yenkinga" futhi imibukiso amakhaladi amabala noma umfanekiso elimhlophe, owukuphela kungenzeka ikhambi — ukuphindisela LCD screen. Olunye ulwazi ungafunda ekhasini Ukubuyiselwa LCD Screen.
Specifications and properties of the product
- Quality and function: genuine (authentic)
- Materials and fabric: glass
- Product type: Spare part → Screen (Display)


text:
Uboshiwe unesi ovume elokuthi wadlwengula, wakhulelisa isiguli
2017-08-02 07:01
Kampala – Umsizi kanesi wase-Uganda usolwa ngokugxisha
izidakamizwa isiguli ngaphambi kokusidlwengula sase siyakhulelwa, kusho umbiko.
Ngokusho kombiko weDaily Monitor, uSamuel
Tumukuratire, 29, ulivumile icala lokudlwengula isiguli sakhe esibhedlela
iNajeera, enyakatho neKampala, esebenzisa izidakamizwa.
Lo nesi uyasoleka kwezinye izigameko eziningi ezifuze lesi.
Kuthiwa wayephoqa iziguli kuqala ukuba zihlolele
isandulela ngculazi ngaphambi kokuzidaka imizwa bese eyazidlwengula.
Esigamekweni sokudlwengulwa kowesifazane okunguyena
owamvulela icala kuze kube uyaboshwa, kuthiwa lo wesifazane waqala ukusola
ukuthi kungenzeka ukuthi udlwenguliwe ngemuva kwezinyanga ezintathu ekade elaliswe esibhedlela.
OLUNYE UDABA: Unesi utholakale 'ezitika ngesiguli'
Kuthiwa washaqeka esethola ukuthi ukhulelwe ekubeni
umyeni wakhe usebenza phesheya kwezilwandle futhi ubengakaze azibandakanye
ocansini esikhathini esingangonyaka.
UTumukuratire kuthiwa waphekwa amaphoyisa ngemibuzo
wagcina evumile ukuthi wajova lo wesifazane ngomjovo wokulala wase
eyamdlwengula.
Ubengakasho ukuthi uyawavuma noma uyawaphika yini
lawa amanye amacala asolwa ngawo, kanti kulindeleke ukuba alalelwe enkantolo ngomhlaka-18 Agasti.
- News 24


text:
Usesibhedlela owesilisa odlwengulwe abesimame ababili
2017-12-11 08:00
eLimpopo - Owesilisa waseLimpopo usesibhedlela ngemuva kwesigameko lapho adlwengulwe khona ngabesimame ababili bemkhombe ngesibhamu, kusho amaphoyisa ngeSonto.
"Lo mlisa ungeniswe esibhedlela esesimweni esibucayi kakhulu,"kusho okhulumela amaphoyisa uLieutenant-Colonel Moatshe Ngoepe.
UNgoepe uthi lomlisa oneminyaka engu-25 ubudala ubecela ama-lift ePolokwane ngoMgqibelo ekuseni ngesikhathi kuma imoto yohlobo lweToyota Tazz ehamba abesimame ababili, bamthatha.
OLUNYE UDABA:Udlwengulwe ngabesifazane ababili waquleka
Izinto zijike ngesikhathi laba besimame beyikhomba esikhotheni esiseMagoebaskloof imoto.
Bakhombe lomlisa ngesibhamu bamphuzisa uketshezi oluthile ngaphambi kokuba bashintshane ngaye emdlwengula.
Ngemuva kwalokhu, bashiye lo mlisa kwenye indawo eyisikhotha ngasedolobheni laseTzaneen.
Lo mlisa uphuthume emaphoyiseni eyobika lolu daba ngaphambi kokuphuthunyiswa esibhedlela.
- Daily Sun


text:
Babuyele emsebenzini abasebenzi bakwa-DSW
2018-01-10 12:31
Durban - UMasipala weTheku uthi abasebenzi bakwa-Durban Solid Waste (DSW), abebetelekile kusukela ngoLwesihlanu olwedlule befuna ukuqashwa ngokuphelele, sebebuyele emsebenzini.
Ukuteleka kwabasebenzi kuholele ekutheni kuphazamiseke ukuthuthwa kukadoti eThekwini namaphethelo.
Okhulumela abakwamasipala uMandla Nsele uthe ngemuva komhlangano obanjwe ngeSonto kuvunyelwene ngokuthi abasebenzi babuyele emsebenzini ngokushesha.
OLUNYE UDABA:Sisobishini isitolo sakwa-H&M
"Ukuthuthwa kukadoti sekuqalile. Abasebenzi be-Expanded Public Works Programme abebetelekile kusukela ngoLwesihlanu olwedlule befuna ukuqashwa ngokuphelele babuyele emsebenzini ngoLwesibili ekuseni.
"Sijabulile ngokuthi umsebenzi usuyaqhubeka nokuthi bonke abasebenzi bethu babuyele emsebenzini kanti idolobha selenze isiqiniseko sokuthi wonke udoti uzobe usuthuthiwe ekupheleni kwaleli sonto," kusho uNsele.
- SABC
- News24


text:
ISIFUNDO 2
UNkulunkulu Wadala Indoda Lowesifazana
UJehova uNkulunkulu wenza isivande endaweni ethiwa yi-Edeni. Isivande lesi sasilamaluba, izihlahla lezinyamazana. UNkulunkulu wasedala umuntu wokuqala okuthiwa ngu-Adamu esebenzisa umhlabathi, wasephefumulela emakhaleni akhe. Uyakwazi ukuthi kwenzakalani? Umuntu waqalisa ukuphila! UJehova wathi u-Adamu anakekele isivande futhi anike izinyamazana zonke amabizo.
UJehova wapha u-Adamu umlayo oqakathekileyo. Wamtshela wathi: “Ukhululekile ukudla loba yisiphi isihlahla esivandeni; kodwa ungadli isihlahla sokwazi okuhle lokubi, ngoba ungaze usidle uzakufa.”
Ngokuhamba kwesikhathi uJehova wathi: “Ngizamenzela umsizi omfaneleyo.” UNkulunkulu wenza u-Adamu walala ubuthongo obukhulu, wasesebenzisa olunye ubambo luka-Adamu ukuthi amenzele umfazi. Ibizo lakhe kwakungu-Eva. U-Adamu lo-Eva baba yimuli yokuqala. U-Adamu wathini ngomfazi ayesemphiwe? Wathaba waze wathi: ‘Khangela ukuthi uJehova wenzeni ngobambo lwami! Sengilaye ofanana lami.’
UJehova watshela u-Adamu lo-Eva ukuthi babe labantwana bagcwalise umhlaba. Wayefuna bakholise ukusebenza ndawonye ukuze benze umhlaba wonke ube lipharadayisi, iphakhi enhle enjengesivande sase-Edeni. Kodwa izinto zaphambaniseka. Njani? Sizafunda okunengi esifundweni esilandelayo.
“Ekuqaleni uMdali ‘wabenza baba yisilisa lesifazana.’”—UMathewu 19:4


text:
Okumayelana Lokwethekelela Lokubuka Amawofisi Ethu
Siyakunxusa ukuthi uzovakatshela amawofisi ethu kanye lalapho okudindwa khona amabhuku ethu. Thola amakheli ethu kanye lezikhathi zokwethekelela.
EHungary
BUDAPEST
Kövirózsa u. 1.
H-1163
HUNGARY
+361 401-1100
Izinsuku lezikhathi zokwethekelela
NgoMvulo kusiya ngoLwesihlanu
Ngo-9:00 ekuseni, ngo-10:30 ekuseni, ngo-2:00 emini lango-3:30 ntambama.
Kuthatha ihora elilodwa lemizuzu engu-15
Okunye okwenziwa egatsheni leli
Igatsha leli likhangela umsebenzi owenziwa emabandleni adlula 280 njalo lisekela amabandla aseSlovakia lase-Ukraine akhuluma isiHungary. Kuhunyutshwa amabhuku asekelwe eBhayibhilini ngesiHungary langesiLovári. Kurekhodwa ama-audio ngesiHungary njalo kurekhodwa lamavidiyo ngolimi lwezandla lwaseHungary.